
DEPARTEMENT VAN LANDBOU, BOSBOU EN VISSERYE
No. R.

WET OP LANDBOUPRODUKSTANDAARDE, 1990

(WET No. 119 VAN 1990)

REGULASIES BETREFFENDE BEHEER OOR DIE VERKOOP VAN ORGANIES GEPRODUSEERDE PRODUKTE IN DIE REPUBLIEK VAN SUID AFRIKA
Die Minister van Landbou het kragtens artikel 15 van die Wet op Landbouprodukstandaarde, 1990 (Wet No. 119 van 1990) --

(a)
die regulasies in die Bylae uitgevaardig;  

(b)
bepaal dat genoemde regulasies 30 maande na publikasie daarvan in werking sal tree;  en

(c)
bepaal dat sertifiseringsorganisasies wat beoog om organiese produkte te sertifiseer binne 12 maande na publikasie van hierdie regulasies aansoek moet doen by die akkrediteringsgesag vir akkreditering of bevestiging van akkrediteringstatus ten opsigte van “ISO/IEC Guide 65".

BYLAE
Woordomskrywings
1.
In hierdie regulasies het enige woord of uitdrukking waaraan ‘n betekenis in die Wet geheg is, daardie betekenis, en beteken --

"additief" enige stof wat nie normaalweg as 'n voedsel self ingeneem word en nie normaalweg as 'n tipiese bestanddeel van die voedsel gebruik word nie, al dan dit voedingswaarde het of nie, die doelbewuste byvoeging daarvan tot voedsel, vir 'n tegnologiese (insluitend organoleptiese) doel in die vervaardiging, verwerking, voorbereiding, behandeling, verpakking, vervoer of hou van sulke voedsel,  tot gevolg het of redelik verwag kan word om (direk of indirek) tot gevolg te hê dat die stof of sy byprodukte deel word van sulke voedsel, of andersins die eienskappe daarvan beïnvloed:  Met dien verstande dat die term nie kontaminante, of stowwe by voedsel gevoeg om die voedingseienskappe daarvan te behou of te verbeter, of natrium chloried, insluit nie; 
"akkrediteringsgesag" die Suid Afrikaanse Nasionale Akkrediteringsisteem (SANAS) in terme van artikel 3 van die "Accreditation and Conformity Assessment, Calibration and Good Laboratory Practice Act, 2006 (Act No. 19 of 2006)" daargestel;

"akkrediteringsliggaam" herkenbaar as deel van die "International Laboratory Accreditation Cooperation (ILAC) / International Accreditation Forum (IAF) Mutual Recognition Arrangement (MRA)";

"bestanddeel" enige stof, ingesluit ‘n voedseladditief, wat in die vervaardiging of voorbereiding van ‘n voedsel gebruik word of teenwoordig is in die finale produk, ofskoon moontlik in gewysigde vorm;
"Deelgenootskaplike Waarborg Sisteem" 'n sisteem geskoei op die beginsel van organiese produksie wat vir klein skaal produksie en verwante verkoop by markte voorsiening maak, en produsent-verbruikerkontak en vertroue bevorder, maar is nie gesertifiseer nie; 
"die Wet " die Wet op Landbouprodukstandaarde, 1990 (Wet No. 119 van 1990);

“ekstensiewe boerdery” boerdery wat ooreenstem met ten minste die veedigthede soos in hierdie regulasies aangedui en sluit die voorgeskrewe buitenshuise area vereistes vir die diere in;
"etikettering/ge-etiketteer" enige geskrewe, gedrukte of grafiese voorstelling, besonderhede, inligting, handelsmerk, handelsnaam, illustrasiemateriaal en simbool wat op die etiket, houer, verpakking, dokument, kennisgewingbord of kraag van ‘n produk aanwesig is, die produk vergesel of naby die produk vertoon word met die doel om die verkoop of afset van die produk te beskryf of te bevorder;

"fabrieksboerdery" industriële bestuursisteme wat grootliks staatmaak op veeartseny en voerinsette wat nie in organiese landbou toegelaat word nie en/of waar die diere verhoed word om vryelik deur 360° te beweeg of in die donkerte gehou of van beddegoed ontneem word en sluit dus in diere wat in batterye aangehou word of vetmaak van kuikens met meer as 25kg massa/m2; 
"geneties gemodifiseerde organismes en produkte" organismes en produkte geproduseer met behulp van tegnieke waar die genetiese materiaal op ‘n manier gewysig is wat nie natuurlik deur paring en of natuurlike rekombinasie gebeur nie;

"goedgekeurde sertifiseringsorganisasie" ‘n toepaslik ge-akkrediteerde sertifiseringsorganisasie ("ISO/IEC Guide 65" en hierdie regulasies) en deur die Uitvoerende Beampte erken;

“handelsmerk” ’n handelsmerk soos omskryf in die Wet op Handelsmerke, 1993 (Wet No. 194 van 1993); 
"insette" alle produkte en stowwe op die operasie gebruik, al dan op die operasie geproduseer of ingebring, wat uiteindelik deel van die organiese produksie-/verwerkingspraktyke op die operasie sal vorm of dit beïnvloed en sluit in, maar is nie beperk tot die volgende, misstowwe, mis en kompos, plaagdoders, onkruiddoders, inseklok- en verdryfmiddels, veeartseny hehandelings, besproeiings- en drinkwater, dierevoer en additiewe, skoonmaak- en ontsmettingsprodukte, verwerkingshulpmiddels, stowwe en bestanddele wat deel vorm van produkte, verpakking;
"inspeksie" die ondersoek van voedselsisteme vir beheer van voedsel, rou materiaal, insette, produksie, verwerking en verspreiding, ingesluit in-proses en voltooide produk toetsing, ten einde te bevestig dat hul aan vereistes voldoen;
"inspekteur" 'n beampte deur die Uitvoerende Beampte gemagtig om inspeksie te doen;
“intensiewe boerdery” daardie praktyke wat nie deur die “fabrieksboerdery” en “ekstensiewe boerdery” definisies gedek word nie;

"ioniserende bestraling" hoë energie uitstralings van radionukleotiede, in staat om voedsel molekulêre struktuur te verander met die doel om mikrobiologiese kontaminante, patogene, parasiete en plae in voedsel te beheer, voedsel te preserveer of fisiologiese prosesse soos uitloop en rypword te onderdruk;
"konvensioneel" enige materiaal, produksie- of prosesseringspraktyk wat nie as “organies” of “organies in wording” gesertifiseer is nie;
“onderskeidingsmerk” ‘n onderskeidingsmerk of simbool, kragtens artikel 5(1) van die Wet voorgeskryf, deur die Uitvoerende Beampte geregistreer, en wat deur ’n goedgekeurde sertifiseringsorganisasie gebruik word om aan te dui dat voldoening aan hierdie regulasies bevestig is;
"operasie" ‘n plaas, produksie-eenheid of projek betrokke in die produksie en/of verwerking van produkte;

"operateur" enige persoon wat op enige stadium in die ketting van produksie, verwerking, stoor, verpakking, vervoer, aanbied in kleinhandel, vertoon en invoer van organies/organies in omskakeling produkte betrokke is, of wat sulke produkte bemark;

"organies" geproduseer deur die spesifieke bestuurspraktyke in hierdie regulasies aangedui, wat ontwerp is om -

(a)
biologiese diversiteit binne die hele sisteem te bevorder;


(b)
die grond se biologiese aktiwiteit te verbeter;


(c)
langtermyn grondvrugbaarheid te handhaaf en te verbeter;

(d)
afval van plant- en dierlike oorsprong te hersirkuleer ten einde voedingsowwe aan die grond terug te besorg, dus minimalisering van die gebruik van nie-vervangbare hulpbronne;


(e)
op vervangbare hulpbronne in plaaslik georganiseerde landbousisteme te steun;

(f)
die gesonde gebruik van grond, water en lug te bevorder sowel as om daarby alle vorme van besoedeling wat as gevolg van landboupraktyke mag voorkom te minimaliseer;

(g)
landbouprodukte met die klem op sorgsame verwerkingsmetodes te hanteer ten einde die organiese integriteit en wesenlike eienskappe van die produk deur al die stadia te handhaaf;  en
(h)
deur ’n omskakelingstydperk op enige bestaande plaas gevestig te word, die toepaslike lengte waarvan bepaal word deur ligging spesifieke faktore soos die geskiedenis van die landbougrond en tipe gewasse en vee wat geproduseer gaan word;

"organies in omskakeling/in omskakeling" ‘n produksiesisteem wat vir ten minste een jaar aan hierdie regulasies voldoen het en as sulks gesertifiseer is, maar nog nie as ten volle organies kwalifiseer nie:  Met dien verstande die term slegs van toepassing is op plante en plantprodukte, nie diere of direprodukte nie;

"organiese chemie" die chemie van organiese verbindings;

"organiese produk" ‘n produk wat ooreenkomstig hierdie regulasies geproduseer, verwerk en/of hanteer is;

"organiese verbindings" chemiese verbindings bevattende koolstof gekombineer met waterstof en dikwels ook suurstof, stikstof en ander elemente;
"oudit" ‘n sistematiese en fungerend onafhanklike ondersoek om te bepaal of aktiwiteite en verwante resultate aan beplande doelwitte voldoen;
"ouditeur" ‘n persoon van 'n goedgekeurde sertifiseringsorganisasie met bewysde persoonlike kenmerke en bevoegdheid om 'n oudit te kan uitvoer;
"primêre woud" inheemse woud, ingesluit Bosveldtipe bome wat nie indikators of die gevolg is van bosindringing nie; 
"produk/te" enige handelsartikel van plantaardige of dierlike oorsprong, of geproduseer van ’n stof van plantaardige of dierlike oorsprong, en wat uitsluitlik of gedeeltelik uit sodanige stof bestaan (uitgesluit water, sout en additiewe);
"produseer/geproduseer" die aksies geneem om produkte in die toestand te voorsien waarin dit op die plaas voorkom, ingesluit aanvanklike verpakking en etikettering van die produk;
"rotasieprogram" die praktyk om spesies of families van jaarlikse of tweejaarlikse gewasse wat op ‘n spesifieke land verbou word, te roteer volgens ‘n beplande patroon of volgorde ten einde  
onkruid-, plaag- en siektesiklusse te breek en die vrugbaarheid en organiese inhoud van die grond te verbeter;

“SANAS” die afkorting vir die Suid Afrikaanse Nasionale Akkreditasiesisteem;
"sertifisering"/"sertifiseer" die prosedure waardeur goedgekeurde sertifiseringsorganisasies skriftelike of gelykwaardige waarborg lewer dat ‘n produk, proses of diens aan sekere standaarde voldoen;

"sertifiseringsprogram" ‘n goedgekeurde stelsel van reëls, prosedures en bestuur om sertifisering te verrig;

"sinteties" ‘n stof wat saamgestel of vervaardig word deur ‘n chemiese proses of deur ‘n proses wat ‘n stof wat uit natuurlike plant of dierlike bronne onttrek is chemies verander:  Met dien verstande dat die benaming nie van toepassing sal wees op stowwe wat deur die voorkoms van natuurlike biologiese prosesse gevorm is nie; 

"stof/stowwe" al die komponente insluitend die aktiewe en onaktiewe bestanddele;

"Uitvoerende Beampte " die beampte kragtens artikel 2(1) van die Wet aangewys;

"verwerk/verwerking " kook, bak, verhit, droog, meng, fynmaak, druk, karring, skei, uithaal van sap of ander materiaal, skil, fermenteer, ontwei, preserveer, ontwater, vries of vervaardiging wat letterlik die geur, houvermoë of enige ander eienskap wysig of die vorm wesenlik verander, maar sluit nie in verkoeling by temperature bokant vriespunt of enige ander behandeling wat slegs die natuurlike prosesse van rypwording of verrotting vertraag of versnel nie;  en
"verwerkingshulpmiddel" 'n stof of materiaal, nie ingesluit apparaat en gereedskap, en nie as 'n voedselbestanddeel self ingeneem nie, doelbewus in die verwerking van roumateriaal, voedsel of -bestanddele gebruik, ten einde 'n sekere tegnologiese funksie tydens behandeling of verwerking te vervul, en wat tot die nie-doelbewuste maar onvermydelike teenwoordigheid van residue of derivate in die finale produk mag lei.
Bestek van hierdie regulasies
2.
(1)
(a)
Hierdie regulasies is van toepassing op die volgende produkte met beskrywende etikettering wat na organiese produksiemetodes verwys of beoog om te verwys:

(i)
plante en plantprodukte;

(ii)
lewendige diere;

(iii)
produkte van byeboerdery;
(iv)
verwerkte en onverwerkte produkte vir menslike verbruik hoofsaaklik verkry van dié gelys in subparagraaf (i), (ii) en (iii);  en
(v)
insette afkomstig van of wat organiese produksiemetodes beïnvloed. 
(b)
‘n Produk sal beskou word om verwysings na organiese produksiemetodes te bevat wanneer daar, in die etikettering se aansprake, ingesluit advertensie​materiaal of kommersiële dokumente, die produk of sy bestanddele beskryf word deur die term “organies”, ingesluit afgeleides wat na "organies" verwys, wat by die koper die indruk skep dat die produk of sy bestanddele volgens organiese produksiemetodes verkry is.

(c)
Subregulasie (1)(b) is nie van toepassing waar hierdie verwysings na “organies” duidelik geen verbintenis het met die metode van produksie soos in hierdie regulasies beskryf nie, soos organiese verbindings waarna in organiese chemie verwys word.
(d)
Subregulasie (1)(b) is nie van toepassing op produkte wat verwysings na “organies” bevat indien die verwysings deel uitmaak van ’n handelsmerk wat op die datum van inwerkingtreding van hierdie regulasies in gebruik was:  Met dien verstande dat die verwysings wat deel vorm van die handelsmerk nie by die koper die indruk skep dat die produk of sy bestanddele volgens organiese pro​duksiemetodes verkry is:  Met dien verstande verder dat die Uitvoerende Beampte die finale besluit oor die aangeleentheid sal hê en ’n lys van goedgekeurde verwysings beskikbaar sal stel.
(2)
Hierdie regulasies is addisioneel tot en nie ter vervanging van enige ander toepaslike wetgewing van toepassing op die betrokke produkte, praktyke en insette.

Beperking op die verkoop van organies geproduseerde produkte
3.
(1)
Geen persoon mag organies geproduseerde produkte in die Republiek van Suid-Afrika verkoop nie tensy --

(a)
sulke produkte aan die algemene standaarde soos in regulasie 4 bedoel, voldoen;

(b)
sulke produkte van plantaardige oorsprong aan die standaarde soos in regulasie 5 bedoel, voldoen;

(c)
sulke produkte van dierlike oorsprong aan die standaarde soos in regulasie 6 bedoel, voldoen;

(d)
sulke produkte aan die byeboerderypraktyke soos in regulasie 7 bedoel, voldoen;

(e)
sulke produkte aan die verwerking en hanteringspraktyke soos in regulasie 8 bedoel, voldoen;
(f)
die plaag- en siektebeheerpraktyke soos in regulasie 9 bedoel, gevolg is;

(g)
die skoonmaak, ontsmetting en saneerpraktyke soos in regulasie 10 bedoel, gevolg is;

(h)
sulke produkte op die wyse soos in regulasie 11 bedoel, ge-etiketteer en gemerk is;  en
(i)
sulke produkte soos in regulasie 12 bedoel, ge-oudit en as organies gesertifiseer is.


(2)
Die Uitvoerende Beampte kan iemand skriftelik, in die geheel of gedeeltelik, op die voorwaardes wat hy of sy nodig ag, van die bepalings van subregulasie (1) vrystel.
Algemene standaarde vir organies geproduseerde produkte
4.
(1)
Produksie moet maatreëls aanspreek vir die voorsiening vir en verbetering van landskap en biodiversiteit en bydra tot die balans van landbouproduksiesisteme deur voorsiening te maak vir die voedingsvereistes van gewasse en deur die grond se organiese materiaal te verbeter.

(2)
Landlose veeteelt- en plantproduksie operasies en produksie-eenhede (soos voerkrale, houer kwekery, en plantproduksiesisteme wat grond en gruis alleenlik as ankersubstraat gebruik) word nie toegelaat nie.


(3)
Sintetiese chemikalieë (ingesluit plaagdoders en kunsmis) word verbied buiten daardié toegelaat deur hierdie regulasies.

(4)
Al die materiaal en/of produkte van geneties gemodifiseerde organismes, met die uitsondering van sekere veeartseny mediese produkte, is nie met die beginsels van organiese produksie versoenbaar nie, en daarom nie onder hierdie regulasies aanvaarbaar nie.


(5)
Die gebruik van ioniserende bestraling word nie in produksie of prosessering toegelaat nie.


(6)
’n Gehalte- en veiligheidbestuursisteem moet ‘n integrale deel van die organiese produk​siesisteem vorm.


(7)
'n Produksertifiseringsoudit en sertifiseringsproses, soos in regulasie 12 bedoel, moet uitgevoer word voordat ‘n produk as organies beskou kan word.


(8)
‘n Produk kan nie as organies gesertifiseer word tensy die operasie aan ‘n omskake​lingstydperk onderworpe was nie:  Met dien verstande dat --

(a)
die lengte van die omskakelingstydperke sal wees soos in hierdie regulasies aangedui;

(b)
‘n produk wat die omskakelingstydperk ingaan is onderworpe aan al die toepas​like standaarde in hierdie regulasies vanaf aanvang van die omskakelingstyperk;

(c)
die begin van die omskakelingstydperk sal bereken word van die dag waarop by die goedgekeurde sertifiseringsorganisasie aansoek gedoen is of vanaf die laaste datum van toediening van nie goedgekeurde plaasinsette:  Met dien ver​stande dat daar bewys moet kan word dat vanaf daardie datum aan die toepas​like standaarde in hierdie regulasies voldoen is;

(d)
‘n omskakelingstydperk kan terugwerkend erken word wanneer daar vir ten minste drie jaar aan die toepaslike standaarde in hierdie regulasies voldoen is en waar daar deur verskeie middele daarvan bewys gelewer kan word;  en
(e)
oudits moet tydens die omskakelingstydperk uitgevoer word.


(9)
Organies, organies in omskakeling en konvensionele produksie word op dieselfde operasie toegelaat:  Met dien verstande dat --

(a)
landbougrond, diere, stooraanlegte en ander dele van die operasie wat organies en orga​nies in omskakeling is, moet duidelik van konvensionele landbougrond, diere, stooraan​legte en ander dele van die operasie geskei wees en moet so beskikbaar wees vir inspeksie;

(b)
konvensioneel geproduseerde jaarlikse plante moet van ander variëteite wees en in aparte areas verbou word;

(c)
konvensioneel geproduseerde meerjarige plante mag van dieselfde variëteite wees:  Met dien verstande verder dat --

(i)
die betrokke produksie deel vorm van ‘n omskakelingsplan na organiese produksie oor ‘n tydperk wat nie ’n maksimum van vyf jaar mag oorskry nie;

(ii)
geskikte maatreëls getref is om te verseker dat produkte van elke produksie-eenheid permanent geskei is; 

(iii)
die operateur moet rekord hou van die presiese hoeveelhede ge-oes tesame met enige ander besondere onderskeidende kenmerke soos gehalte, kleur, gewig, ens.;  en
(iv)
die operateur die goedgekeurde sertifiseringsorganisasie met die oesin​ligting soos in regulasie 13(10) vereis, voorsien, waarna 'n oudit geske​duleer mag word.  
(d)
middele van produksie soos trekkers en toerusting mag nie op beide organiese en konvensionele landbougrond gebruik word nie, tensy dit deeglik skoonge​maak is voor verskuiwing van die konvensionele landbougrond na die organiese of organies in omskakeling landbougrond;

(e)
omgeskakelde landbougrond en diere mag nie heen en weer tussen organies, organies in omskakeling en konvensionele produksie verskuif word nie;

(f)
konvensioneel geproduserde diere moet van verskillende spesies wees en moet apart grootgemaak en gehuisves word;  en
(g)
konven​sioneel geproduseerde diere van ver​skillende spesies mag dieselfde weiding/weiveld gebruik:  Met dien verstande verder dat --

(i)
die goedgekeurde sertifiseringsorganisasie ingelig is; 
(ii)
die konvensioneel geproduseerde diere onder ekstensiewe boerdery​produksie is;  en
(iii)
die konvensioneel geproduseerde diere nie terselfdetyd as die organies geproduseerde diere op die weiding/weiveld teenwoordig is nie.

(10)
Alle insette (produkte en/of bestanddele) in organiese landbou moet aan die beginsels van hierdie regulasies voldoen en mag deur ‘n ’n goedge​keurde sertifiseringsorganisasie as organies gesertifiseer wees:  Met dien verstande dat die konven​sionele insette deur hierdie regulasies toegelaat, gebruik mag word:  Met dien verstande verder dat die operateur voortdurend moet streef om van meer aanvaarbare insette gebruik te maak deur gereeld alle insette en praktyke op die operasie aan hand van die kriteria in Aanhangsel I aangedui, te evalueer.

(11)
Dit word van die operateur verwag om dokumentasie en rekords te hou wat op datum is, soos deur hierdie regulasies en die goedgekeurde sertifiseringsorganisasie vereis, ten einde voldoening aan hierdie regulasies te demonstreer.


(12)
Operasies vir organiese produkte mag nie in areas (soos swaar industriële en mynbou areas, en konvensionele boerderygebiede wat swaar op konvensionele insette steun) waar besoedeling en die risiko van kontaminasie van die operasie onvermybaar is met stowwe vanuit die omgewing en enige ander bronne wat nie versoenbaar is met die beginsels vir organiese produksie soos in hierdie regulasies uiteengesit, geleë wees nie:  Met dien verstande dat die risikos van die gebruik van insette en toerusting of enige ander bronne nie versoenbaar met die beginsels vir organiese produksie soos in hierdie regulasies uiteengesit (soos stormwater van paaie, gebruik en weggooi van toerusting olie, voer​tuig olie lekke, huishoudelike chemikalieë in afvalwater wat vir voedseltuine gebruik word, hantering, stoor en weggooi van toegelate middels) bepaal en uitgeskakel of bestuur moet word.
Standaarde vir organies geproduseerde produkte van plantaardige oorsprong
5.
(1)
Organies geproduseerde produkte van plantaardige oorsprong sal as volg geproduseer word:

(a)
Van organies geteelde saad en plantmateriaal:  Met dien verstande dat wanneer organies geteelde saad en plantmateriaal nie beskikbaar is nie, chemies onbe​handelde konvensionele materiaal gebruik mag word:  Met dien verstande verder dat die operateur die gebruik daarvan met die goedgekeurde sertifiseringsorga​nisasie herbevestig.

(b)
Teel van ‘n nuwe organiese veriëteit moet volgens die beginsels in hierdie regulasies uiteengesit plaasvind en all stappe van voortplanting (uitgesluit in vitro verbouing) moet onder organiese bestuur wees.

(c)
‘n Bestaande variëteit sal as organies beskou word na ten minste drie jaar se onderhoud onder organiese bestuur.

(d)
Konvensionele saad en plantvoortplantingsmateriaal sal as organies beskou word as dit onder organiese bestuur was vir –
(i)
een generasie vir eenjariges;  en
(ii)
twee groeitydperke (dus ten minste 18 maande) vir meerjariges.
(e)
Slegs jong boompies en saailinge mag in houers gegroei word.

(2)
Organies geproduseerde produkte van plantaardige oorsprong moet aan die volgende produksiepraktyke voldoen:

(a)
Voldoende diversiteit moet verkry word op ‘n manier wat die voordelige en nadelige impak van insekte, onkruide, siektes en ander plae in ag neem, terwyl terselfdetyd die grond se orga​niese materiaal, vrugbaarheid, mikrobiologiese aktiwiteit en algemene grondge​sondheid in stand gehou of verbeter word.

(b)
Biodegradeerbare materiaal van mikrobiologiese-, plant- of dierlike oorsprong moet die basis van die bemestingprogram vorm en die vrugbaarheid en biolo​giese aktiwiteit van die grond moet volgehou of verbeter word, waar toepaslik, deur --

(i)
verbouing van peulplante, groen bemesting of diep gewortelde plante in ‘n geskikte meerjarige rotasieprogram;

(ii)
die inwerk van die mis van vee van organiese veeproduksie:  Met dien verstande dat dat die totale hoeveelheid mis toegedien nie 170 kg Stik​stof per hektaar/jaar van landbouarea gebruik, oorskry nie;  en/of
(iii)
inwerk van ander biodegradeerbare materiaal in die grond, gekom​posteer al dan nie, van gesertifiseerde operasies.

(c)
Plaaslike toestande en die spesifieke aard van gewasse moet in ag geneem word in die berekening van die hoeveelheid biodegradeerbare materiaal van ‘n buitenste bron wat op ‘n operasie toegelaat word ten einde die risiko van besoe​deling te beperk.

(d)
Die stowwe toegelaat vir gebruik in bemesting en grondvoorbereiding word in Aanhangsel II aangedui:  Met dien verstande dat --

(i)
die organiese en minerale bemestingstowwe in Aanhangsel II genoem mag alleenlik toegedien word waar voldoende voeding van die gewas of grondvoorbereiding nie deur die metodes in subregulasie (2)(b) uiteengesit, moontlik is nie;
(ii)
hierdie stowwe mag slegs gebruik word tot die mate dat, in kombinasie met die die inwerk van die mis van vee in subregulasie (2)(b) genoem, die totale hoeveelheid toegedien nie 170 kg Stikstof per hektaar/jaar van landbouarea gebruik, oorskry nie
(iii)
sekere beperkinge moet op die gebruik van die stowwe in aanhangsel II geplaas word waar die gebruik daarvan tot gevolg kan hê, of bydra tot, onaanvaarbare gevolge op, of kontaminasie van die omgewing, grond​organismes en die gehalte en veiligheid van die finale produk;

(iv)
die gebruik van die stowwe in Aanhangsel II vir produksie van plantpro​dukte en weiding en weiveld moet bestuur word ten einde die potensiaal vir mikrobiologiese, chemiese, fisiese en parasitiese kontaminasie van die produkte en weiding en weiveld te beperk;  
(v)
die operateur die stowwe op die operasie gebruik gereeld aan hand van die kriteria in Aanhangsel I evalueer ten einde die organiese status daarvan te herbevestig of om moontlike alternatiewe te identifiseer wat ’n beter organiese status het:  Met dien verstande verder dat die operateur dit met die goedgekeurde sertifiseringsorganisasie herbevestig wanneer stowwe verander word;  en
(vi)
die kriteria in Aanhangsel I moet gebruik word om Aanhangsel II te wysig of die behoefte te bepaal vir die gebruik van die stowwe in Aanhangsel II.

(e)
Bemesting wat menslike uitskeiding bevat (fekalieë en uriene) mag nie gebruik word nie.

(f)
Minerale bemestingstowwe moet in hulle natuurlike samestelling toegedien word (sonder chemiese behandeling om dit meer oplosbaar te maak), met die uitson​dering van daardie gelys in Aanhangsel II.

(g)
Plantgebaseerde bereidings of bereidings van mikroörganismes soos “biodina​miese bereidings” van klipmeel, plaasmis of plante mag gebruik word om kompos te aktiveer of om die algehele kondisie en voedingstowwe van die grond te verbeter.
(h)
Chileennitraat en alle sintetiese stikstofbevattende bemestingstowwe, ingesluit ureum, word verbied.

(i)
Plae, siektes en onkruide moet met ‘n kombinasie van die volgende maatreëls beheer word --

(i)
keuse van geskikte spesies en variëteite;

(ii)
geskikte rotasieprogramme;

(iii)
meganiese bewerkingsprosedures;

(iv)
beskerming van natuurlike vyande van plae deur goedgesinde voor​siening vir hulle te maak;  en
(v)
vlam- en stoomonkruidbeheer.

(j)
Termiese sterilisasie van gronde om plae en siektes te beveg word beperk tot toestande waar behoorlike rotasie of hernuwing van grond nie kan plaasvind nie.

(k)
Die stowwe toegelaat vir plantplaag en -siektebeheer, onkruidbestuur en groeire​gulering word in aanhangsel III aangedui:  Met dien verstande dat --

(i)
die stowwe in Aanhangsel III genoem mag toegedien word alleenlik in gevalle van onmiddellike bedreiging van die gewas wanneer beheer deur die maatreëls onder subregulasie (2)(i) uiteengesit nie voldoende is nie;

(ii)
sekere beperkinge moet op die gebruik van die stowwe in aanhangsel III geplaas word waar die gebruik daarvan tot gevolg kan hê, of bydra tot, onaanvaarbare gevolge op, of kontaminasie van, die omgewing, grond​organismes en die gehalte en veiligheid van die finale produk;  
(iii)
die operateur die stowwe op die operasie gebruik gereeld aan hand van die kriteria in Aanhangsel I evalueer ten einde die organiese status daarvan te herbevestig of om moontlike alternatiewe te identifiseer wat ’n beter organiese status het:  Met dien verstande dat die operateur onmiddellik met die goedgekeurde sertifiseringsorganisasie herbevestig wanneer stowwe verander word, waarna 'n oudit geskeduleer mag word;

(iv)
wanneer enige stof of 'n mengsel van stowwe van daardie in Aanhangsel III gelys, verkoop of vir gebruik aangebied word, en die etikettering daar​van verwys na enige genesende eienskap teenoor 'n pes of peste, soos 'n insekdoder, onkruiddoder, swamdoder, ens., dan moet die produkte onder die Wet op Misstowwe, Veevoedsel, Landboumiddels en Vee​middels, 1947 (Wet No. 36 van 1947) geregistreer wees;  en 
(v)
Aanhangsel III mag gewysig word deur die kriteria in Aanhangsel I te gebruik.

(l)
Produkte op die plaas voorberei van plaaslike plante, diere en mikroörganismes wat vir plaag, siekte en onkruidbeheer gebruik word, word toegelaat:  Met dien verstande dat die operateur bewys kan lewer dat die veiligheid van die produkte nagevors is en dat die produkte op die operasie gebruik gereeld aan hand van die kriteria in Aanhangsel I ge-evalueer word ten einde die veiligheid en organiese status daarvan te herbevestig of om beter alternatiewe te identifiseer:  Met dien verstande verder dat die operateur onmiddellik met die goedgekeurde sertifiseringsorganisasie herbevestig wanneer produkte verander word, waarna 'n oudit geskeduleer mag word.
(m)
Alle toerusting van konvensionele operasies moet ordentlik skoongemaak en vry van residue wees voor dit op organies bestuurde areas gebruik word:  Met dien verstande dat toegewyde toerusting verkies word.

(n)
Die gebruik van sintetiese plaagdoders, onkruiddoders, swamdoders en insek​doders word verbied, met die uitsondering van daardie in aanhangsel III gelys.

(o)
Verwydering van plantegroei deur die verbranding van organiese materiaal moet tot ‘n minimum beperk word.

(p)
Uithaal  van primêre woud word verbied.

(q)
Toepaslike maatreëls moet getref word om gronderosie te voorkom.

(r)
Oormatige benutting en uitputting van waterhulpbronne word nie toegelaat nie.
(s)
Geskikte veedigthede wat nie tot die agteruitgang van die veld, gronderosie en besoedeling van grond- en oppervlakwater lei nie, moet gevolg word.

(t)
Toerpaslike maatreëls om die versouting van grond en water te verhoed, moet getref word.


(3)
Organies geproduseerde produkte van plantaardige oorsprong is onderworpe aan die volgende omskakelingspraktyke:

(a)
Plantprodukte van jaarlikse plante kan as organies gesertifiseer word wanneer daar aan die vereistes vir ‘n minimum van 24 maande voor die aanvang van die produksiesiklus, voldoen is.
(b)
Meerjarige plante (uitgesluit weidings en weivelde) kan as organies gesertifiseer word met die eerste oes nadat daar vir ten minste 36 maande aan die vereistes voldoen is.

(c)
Weidings, weivelde, lande en hul produkte wat vir voer of weiding gebruik word kan as organies gesertifiseer word nadat daar vir 24 maande aan die vereistes voldoen is.

(d)
Die omskakelingstydperke in subregulasie (3)(a), (b) en (c) voorgeskryf kan verleng word na aanleiding van die toestande van die landbougrond en omge​wing in die verlede.

(e)
Die omskakelingstydperke in subregulasie (3)(a), (b) and (c) voorgeskryf kan terugwerkend erken word indien waar​borge/bewys verkry kan word dat daar aan die omskakelingspraktyke voldoen is.


(4)
Organies geproduseerde produkte van plantaardige oorsprong moet aan die volgende besmettingsbeheer voldoen:

(a)
Slegs produkte gebaseer op poli-etileen en polipropileen of ander polikarbonate sal as beskermende bedekkingstrukture, plastiek deklae, oortreksels, inseknette en kuilvoeromhulsel toegelaat word:  Met dien verstande dat dit na gebruik verwyder moet word, mag nie op die operasie verbrand word nie, en moet na behore weggegooi word.

(b)
In die geval waar redelike vermoede van kontaminasie bestaan moet toepaslike produkte en moontlike bronne van besmetting ontleed word om die vlak van besmetting vas te stel.


(5)
Organies geproduseerde produkte van plantaardige oorsprong kan nie-verboude natuurlike plantmate​riaal of heuning wees wat as volg versamel is:

(a)
Moet van ‘n stabiele en volhoubare groeiende omgewing verkry word:  Met dien verstande dat oes of versameling nie die volhoubare opbrengs van die ekosis​teem mag oorskry of die stabiliteit van die natuurlike habitat of die onderhoud van spesies in die versamelarea mag beïnvloed nie.

(b)
Die versamelarea moet duidelik afgebaken wees en nie aan verbode stowwe blootgestel wees nie.

(c)
Die versamelarea moet ‘n geskikte afstand van konvensionele boerdery, besoe​deling en besmetting wees.

(d)
Die insamelaars (persone) in die versamelarea moet met die grense van die versamelarea vertroud wees.

(e)
Die area mag vir ‘n tydperk van drie jaar voor insameling geen behandelings met stowwe nie deur hierdie regulasies toegelaat, ontvang het nie. 
Standaarde vir organies geproduseerde diere en produkte daarvan
6.
(1)
Organies geproduseerde diere moet as volg geproduseer word:

(a)
Van organiese vee wanneer beskikbaar, en in die keuse van rasse of bloedlyne moet die diere se vermoë om by plaaslike toestande aan te pas en hulle lerwens​vatbaarheid en weerstand teen siektes in ag geneem word, en spesifieke siektes of gesondheidsprobleme wat met sekere rasse of bloedlyne wat in intensiewe- en fabrieksboerderyproduksie gebruik word, vereenselwig word, moet vermy word.
(b)
Van rasse wat beide natuurlik kan paar en geboorte skenk.
(c)
Alle diere moet op die operasie geteel word:  Met dien verstande dat alleenlik vir pluimvee mag kuikens ingebring word sonder dat hulle op die operasie geteel is.
(d)
Kunsmatige (instrumentele) inseminasie van diere word toegelaat.

(e)
Embrio-oordragtegnieke en ander vorme van ondersteunde reproduksie word nie in organiese produksie toegelaat nie.

(f)
Wanneer ‘n kudde of trop vir die eerste keer saamgestel word of met hoë sterftesyfer van diere deur rampspoedige omstandighede veroorsaak, en orga​niese vee is nie beskikbaar nie, mag konvensionele diere ingebring word volgens die volgende ouder​domslimiete:

(i)
Kuikens vir die produksie van eiers en vleis minder as drie dae oud.
(ii)
Twee week oue voëls vir enige ander pluimvee. 
(iii)
Klein varkies, vir teeldoeleindes, wat volgens hierdie regulasies grootge​maak word sodra hulle gespeen is en moet minder as 35kg weeg.

(iv)
Kalwers, vir teeldoeleindes, wat volgens hierdie regulasies grootgemaak moet word sodra hulle gespeen is en moet minder as ses maande oud wees.

(v)
Lammers en klein bokkies, vir teeldoeleindes, wat volgens hierdie regulasies grootgemaak moet word sodra hulle gespeen is en moet minder as 60 dae oud wees.

(vi)
Perde, vir teeldoeleindes, wat volgens hierdie regulasies grootgemaak moet word sodra hulle gespeen is en moet minder as ses maande oud wees.

(g)
Teel​diere van konvensionele operasies mag ingebring word wanneer organies grootgemaakte diere nie beskikbaar is nie, met ‘n jaar​likse maksimum van 10% van volwasse perd- en beestipe vee en 20% van volwasse vark-, skaap- en boktipe vee:  Met dien verstande dat vir teeleenhede met minder as tien perd- en beestipe diere of minder as vyf vark-, skaap- of boktipe diere mag ‘n maksimum van een dier per jaar toegelaat word.

(h)
Die persentasies in subregulasie (1)(g) genoem mag na 40% verhoog word in die volgende spesiale gevalle --

(i)
wanneer ‘n groot uitbreiding aan die veeplaas onderneem word;

(ii)
wanneer ‘n ras verander word; 

(iii)
wanneer ‘n nuwe veespesialisasie ontwikkel word;  of
(iv)
wanneer rasse in gevaar verkeer om vir boerdery verlore te gaan:  Met dien verstande dat die diere van hierdie rasse nie noodwendig nog nie geboorte mag geskenk het nie.
(i)
Die konvensionele diere ingebring, soos in subregulasie (1)(f), (g) en (h) ge​noem, is onderworpe aan die omskakelingstydperke voorgeskryf vir die diere in subregulasie (3)(c).

(j)
Alle konvensionele diere wat ingebring word moet van ekstensiewe boerdery​praktyke afkomstig wees.


(2)
Operasies vir organies geproduseerde diere moet aan die volgende produksiepraktyke voldoen:

(a)
Bestuur van die diere se omgewing moet die grootte van die groep, die diere se geslag en die gedrag/behoeftes van die diere in ag neem en voorsiening maak vir:

(i)
Toegang tot weiveld/weiding geskik volgens die tipe dier en seisoen:  Met dien verstande dat die Uitvoerende Beampte die behoefte om toegang tot weiveld/weiding te beperk, moet goedkeur.

(ii)
Voldoende vrye beweging in vryloop, opelug oefenareas of opelug loop​areas, grootliks deur plantmateriaal oordek, wat gedeeltelik onderdak mag wees.

(iii)
Voldoende vars lug en natuurlike daglig volgens die behoeftes van die diere.

(iv)
Beskerming teen oormatige sonlig, temperature, reën en wind moet vir gebruik aan die diere voorsien word.

(v)
Veedigthede in geboue moet so wees dat voldoende area toegelaat word volgens die spesie, ras, ouderdom en behoeftes van die diere, ten einde alle natuurlike houdings aan te kan neem en natuurlike bewegings te maak, soos staan, lê, selfver​sorging, omdraai, strek en vlerkklap.

(vi)
Natuurlike materiale moet vir diere wat beddegoed benodig, gebruik word en volop redelike skoon droë beddegoed moet in die rusarea voorsien word.
(vii)
Ruimskootse en gemaklike toegang tot vars drinkbare water en vars smaaklike voer volgens die behoeftes van die diere.

(viii)
Toereikende geriewe om gedrag ooreenkomstig die biologiese en gedragskundige behoeftes van die spesies te openbaar.

(ix)
Geen konstruksiemateriaal of produksietoerusting mag op ‘n manier gebruik word wat menslike en dierlike gesondheid aansienlik kan bena​deel nie.

(x)
Tropdiere mag nie individueel aangehou word nie:  Met dien verstande dat die stadium van ontwikkeling en gedragsbehoeftes van die betrokke spesie in ag geneem sal word wanneer op die grootte van die groep besluit word.

(xi)
Dit is verbode om vee vasgemaak aan te hou.

(xii)
Huisvestingkonstruksie moet verseker dat lugsirkulasie, stofvlak, tempe​ratuur, relatiewe humiditeit en gaskonsentrasie binne perke, wat nie nadelig vir die diere is nie, gehou word:  Met dien verstande dat huisves​ting nie verpligtend is in areas met geskikte klimaatstoestande nie.

(xiii)
Die slaap(sit)stokgeriewe, binnenshuise huisvesting en buitelug oefen​ares moet van so 'n aantal en grootte wees ten einde dieselfde afmeting aan te neem as die grootte van die groep diere/voëls, en die minimum oppervlakareas vir slaap(sit)stokgeriewe, binnenshuise huisvesting en buitelug oefenares word in Aanhangsel IV vasgestel:  Met dien verstande dat in pluimveehuise vir lêhenne moet 'n voldoende groot gedeelte van die vloerarea aan die henne beskikbaar wees vir die versamel van voëlmis.

(xiv)
Ten minste helfte van die vloerarea van veehuisvesting moet solied wees, nie van hortjie- of roosterkonstruksie nie, en die vloere mag nie glad wees nie:  Met dien verstande dat die soliede vloerarea tot een derde vir pluimvee verminder mag word, wat met beddegoed bedek moet wees.

(xv)
Kalwers mag nie in individuele afskortings gehuisves word na die ouder​dom van een week nie.

(xvi)
Sôe moet in groepe aangehou word behalwe in die laaste stadia van dragtigheid en gedurende die soogtydperk, en klein varkies mag nie in kleinvarkiehokke aangehou word nie.

(xvii)
Die oefenareas vir varke moet toelaat dat die diere in die mis en grond kan dowwel:  Met dien verstande dat verskillende substrate vir die dowwel gebruik kan word .
(xviii)
Behuising, toerusting en gereedskap moet deeglik skoongemaak en ontsmet word ten einde kruisbesmetting en die opbou van siekte draende organismes te verhoed, en mis, uriene en voer wat gemors of nie ge-eet is nie moet so gereeld soos nodig verwyder word ten einde reuke tot n mimimum te beperk en die lok van insekte of knaagdiere te verhoed.
(xix)
Watervoëls moet toegang tot ‘n stroom, poel of meer hê.
(xx)
Pluimveehuise/geboue moet uitgang/ingang deurloopgate van voldoende grootte vir die voëls hê en die deurloopgate moet ’n gekombineerde lengte van ten minste 4 m per 100 m² van die huis/gebou wat aan die pluimvee beskikbaar is, wees.

(xxi)
Pluimveegeboue moet tussen elke lot pluimvee grootgemaak van vee leeggemaak, skoongemaak en ontsmet word en die geboue en opelug loopareas moet vir ten minste twee maande, vir gesondheidsdoeleindes en sodat die plantegroei kan teruggroei, leeg gelaat word.
(b)
Wanneer natuurlike daglengte deur kunsmatige beligting verleng word moet maksimum ure van toepassing op spesies, met inagneming van die geografie en algemene gesondheid van die diere, gebruik word:  Met dien verstande dat  vir pluimvee ‘n maksimum van 16 ure lig per dag toegelaat word, gevolg deur ’n kontinue nagtelike rustydperk sonder kunsmatige beligting vir ten minste agt ure.

(c)
Fisiese kastrasie deur bevoegde bevoegde personeel word toegelaat, behalwe vir kastrasie by pluimvee (kapoene).

(d)
Verminking sal nie toegelaat word nie, met moontlike uitsonderings van kas​trasie (uitgesluit pluimvee), stertknip van lammers, onthoring en aansit van ringe:  Met dien verstande dat lyding tot ‘n minimum beperk word, verdowingsmiddels ge​bruik word waar toepaslik, handelings uitgevoer word op die mees toepaslike ouderdom deur bevoegde personeel en die behandelings se doel is om die gesondheid, welsyn of higiëne van die diere te verbeter:  Met dien verstande verder dat hierdie uitsonderings onderworpe is aan die behoefte daarvoor.

(e)
Die toegelate voer en stowwe vir gebruik in voere sowel as die voergras preser​veermiddels en verwerkingshulpmiddels vir kuilvoer word in Aanhangsel V aangedui:  Met dien verstande dat die operateur die voer en stowwe op die operasie gebruik gereeld aan hand van die kriteria in Aanhangsel I evalueer ten einde die organiese status daarvan te herbevestig of om moontlike alternatiewe te identifiseer wat ’n beter organiese status het:  Met dien verstande dat die ope​rateur dit onmiddellik met die goedgekeurde sertifiseringsorganisasie herbevestig wanneer voer of stowwe verander word, waarna 'n oudit geskeduleer mag word.
(f)
Diere moet 100% organiese voer gevoer word:  Met dien verstande dat --

(i)
in die geval van herbivore ten minste 50% van die voer van die operasie self moet kom of met samewerking van ander organiese operasies in die streek geproduseer word;

(ii)
tot en met gemiddeld 30%, op droë basis, van die voerformule of rantsoen mag bestaan uit in omskakeling voer of tot en met 60% indien die voer van die operasie self afkomstig is;
(iii)
voer van oorsprong van konvensionele operasies mag toegelaat word in situasies waar dit onmoontlik is om voldoende organiese voer te bekom, tot ‘n maksimum van 5% droëmateriaal vir herbivore en 10% droëma​teriaal vir ander spesies (bereken op ’n jaarlikse basis); 
(iv)
ten minste 60% van die droëmateriaal in daaglikse rantsoene van herbi​vore moet bestaan uit ru-voer, vars of gedroogde voergras, of kuilvoer;
(v)
ru-voer, vars of gedroogde voergras, of kuilvoer moet by die daaglikse rantsoen vir varke en pluimvee gevoeg word; en
(vi)
die voerformule in die vetmaakstadium van pluimvee moet ten minste 65% grane bevat.
(g)
Die volgende produkte mag nie by voer ingesluit, ook nie bygevoeg of op enige ander wyse aan die diere gegee word nie:

(i)
Sintetiese aptytwekkers.

(ii)
Preserveermiddels, behalwe wanneer gebruik word as verwerkings​hulpmiddels.

(iii)
Kunsmatige kleurmiddels.

(iv)
Ureum.

(v)
Plaasdier byprodukte, met die uitsondering van daardie gelys in Aan​hangsel V.

(vi)
Voëlmis, mis of ander misstof.

(vii)
Voer wat aan oplosmiddel ekstraksie of die byvoeging van ander che​miese middels onderwerp is.

(viii)
Suiwer aminosure.

(ix)
Stowwe soos antibiotika, koksidiostate, mediese stowwe, groeiregu​leerders vir produksie, stimulasie of onderdrukking van natuurlike groei.

(x)
Hormone vir induksie van bronstigheid of sinchronisasie van bron​stigheid, tensy vir ‘n individuele dier teen voortplantingsteurnisse gebruik soos deur veeartseny aanduidings geregverdig.

(h)
Die gee van voer sal gehalte van produksie verseker in stede om produksie te optimiseer, terwyl aan die voedingsbehoefte van die diere tydens verskeie stadia van hul ontwikkeling voldoen word:  Met dien verstande dat vetmaakpraktyke toegelaat word in sover dit omkeerbaar is tydens enige stadium van die groot​maakproses. 

(i)
Geforseerde voer is verbode.

(j)
Jong vee van soogdiere moet op organiese melk grootgemaak word, verkieslik van hul eie spesies.

(k)
Minimum speentye sal wees --

(i)
drie maande vir beeste en perde;

(ii)
45 dae vir skape en bokke;  en
(iii)
40 dae vir varke.

(l)
Siektevoorkoming moet op die aanmoediging van weerstand teen siektes en die verhoeding van infeksies en gesondheidsprobleme gebaseer word deur:

(i)
Die kies van diere van geskikte rasse of bloedlyne.

(ii)
Die toepassing van geskikte stresvrye veeteeltpraktyke volgens die behoeftes van elke spesie.

(iii)
Die gebruik van hoë gehalte voer, tesame met gereëlde oefening en toegang tot weidings.

(iv)
Versekering van ‘n geskikte veedigtheid.
(v)
Gereelde waarneming van die diere se toestand en vroegtydige ingryping indien nodig.
(m)
Die welstand van die diere is die primêre oorweging by die keuse van siektebe​handeling en ‘n siek of beseerde dier moet onmiddellik, in isolasie of geskikte behuising waar nodig, behandel word, ongeag die gevolg wat dit op die dier se sertifiseringstatus het:  Met dien verstande dat indien 'n dier so erg sieklik of beseer is of dat dit onnodige lyding sal veroorsaak deur sy lewe te verleng, dit onmiddellik en menslik vankant gemaak word.

(n)
Die gebruik van veeartseny mediese produkte moet aan die volgende voldoen:

(i)
Plantgeneeskundige, homeopatiese en spoorelemente en ander stowwe in Deel 3 van Aanhangsel V gelys, effektief vir die dierspesie en toestand waarvoor die behandeling bedoel is, sal gebruik word in voorkeur van chemies-vervaardigde allopatiese veeartseny mediese produkte of antibiotika.

(ii)
Indien die produkte in subregulasie (n)(i) nie effektief is nie, of onwaar​skynlik sal wees om siekte of besering te beveg en behandeling is nood​saaklik om lyding en angs van die dier te verhoed, mag chemies vervaar​digde allopatiese veeartseny mediese produkte of antibiotika gebruik word onder die verantwoordelikheid van ‘n veearts.

(iii)
Die gebruik van chemies vervaardigde allopatiese veeartseny mediese produkte en antibiotika vir voorkomende behandeling word verbied.

(iv)
Die gebruik van stowwe om groei of produksie te bevorder, die gebruik van hormone en soortgelyke stowwe om groei of reproduksie te beheer, word verbied:  Met dien verstande dat die stowwe vir ‘n individuele dier met voortplantingssteurnisse gebruik mag word, soos deur veeartseny indikasies geregverdig.

(v)
Wanneer veearseny mediese produkte gebruik word moet dit aangeteken word, tesame met die besonderhede van die diagnose, metode van toediening, tydperk van behandeling en wetlike onttrekkingstydperk.

(vi)
Behandelde vee moet duidelik geïdentifiseer wees, individueel in die geval van groot diere en individueel of per lot in die geval van pluimvee en klein diere.

(vii)
Inentings, behandelings vir parasiete sowel as wetlik vereiste veeartse​nybehandelings van diere, geboue, toerusting en aanlegte sal toegelaat word, ingesluit gevalle waar ‘n siekte erken word as teenwoordig te wees in ‘n spesifieke area en hierdie behandelings mag geneties gemodi​fiseerde organismes en produkte afkomstig van sulke organismes, insluit.

(viii)
Wanneer allopatiese veeartseny mediese produkte gebruik word moet die onttrekkingstydperk ten minste dubbel die wetlike tydperk wees of ten minste 48 uur wanneer geen onttrekkingstydperk gespesifiseer word nie.

(ix)
Met die uitsondering van die behandelings soos aangedui in subregulasie (n)(vii), wanneer ‘n dier of ‘n groep diere meer as twee kursusse behandelings met chemies vervaardigde allopatiese veeartseny medisi​nale produkte of antibiotika binne een jaar ontvang, moet die diere weer die voorgeskrewe omskakelingstydperke ondergaan.


(3)
Organies geproduseerde diere en die landbougrond en voer met hulle produksie vereenselwig is aan die volgende omskakelingspraktyke onderhewig:

(a)
Die omskakelingstydperke vir produkte van plantoorsprong, soos in regulasie 5(3) voorgeskryf, sal van toepassing wees op weiding, weiveld, landbougrond en hul produkte wat vir voer en weiding gebruik word.

(b)
Die omskakelingstydperk word tot een jaar verminder vir weidings, opelug loop- en  oefenareas gebruik deur nie-plantetende spesies:  Met dien verstande dat die omskakelingstydperk tot ses maande verminder kan word indien waarborge/be​wyse gelewer kan word dat daar aan die omskakelingspraktyke voldoen is.

(c)
Diereprodukte kan as organies gesertifiseer word nadat die diere op die operasie of toepaslike deel daarvan onder organiese praktyke was vir ten minste --

(i)
twaalf maande in die geval van van perde en beeste vir vleisproduksie;

(ii)
ses maande in die geval van klein herkouers en varke;

(iii)
ses maande in die geval van diere vir melkproduksie;

(iv)
tien weke vir pluimvee vir vleisproduksie, ingebring voordat hulle drie dae oud is; en
(v)
ses weke in die geval van pluimvee vir eierproduksie, ingebring voordat hulle drie dae oud is.

(4)
Organies geproduseerde diere moet as volg vervoer en geslag word:

(a)
Die hantering tydens vervoer en slag moet rustig wees sonder die gebruik van elektriese stokke en sulke instrumente.

(b)
Standaarde vir slag en vervoer moet die volgende in ag neem:

(i)
Spanning by die dier veroorsaak.

(ii)
Fiksheid van die dier.

(iii)
Oplaai en aflaai.

(iv)
Meng van verskillende groepe diere of diere van verskillende geslagte.

(v)
Gehalte en geskiktheid van die metode van vervoer en hanterings​toerusting.

(vi)
Temperatuur en relatiewe humiditeit.

(vii)
Honger en dors.

(viii)
Spesifieke behoeftes van elke dier.

(c)
Geen chemiese of vervaardigde verdoof-/kalmeermiddels of stimulante mag voor of tydens vervoer gegee word nie.

(d)
Elke dier of groep van diere moet tydens vervoer en slag identifiseerbaar wees.

(e)
Slagpaalrittye mag nie agt ure oorskry nie.

(f)
Die minimum slagouderdom van pluimvee sal wees --

(i)
81 dae vir kuikens;

(ii)
49 dae vir Peking eende;

(iii)
70 dae vir vroulike makoue;

(iv)
84 dae vir manlike makoue;

(v)
92 dae vir Mallard eende;

(vi)
94 dae vir tarentale;

(vii)
140 dae vir kalkoene en braaiganse;  en
(viii)
waar die produsente nie hierdie minimum slagouderdomme toepas nie, moet stadiggroeiende bloedlyne gebruik word.


(5)
Veemis moet as volg hanteer word:

(a)
Veedigtheid moet so wees dat die totale hoeveelheid mis per hektaar toegedien nie 170 kg Stikstof per hektaar/jaar van landbouarea gebruik, oorskry nie.

(b)
Die digtheid van vee gelykstaande aan 170 kg Stikstof per hektaar/jaar word in Aanhangsel VI gegee om as riglyn gebruik te word.

(c)
Stoorfasliteite vir veemis moet die kapasiteit besit om die besoedeling van water, deur direkte uitskeiding of deur afloop of insyfering van die grond, te verhoed.


(6)
Organiese vee en veeprodukte moet tydens alle stadia van hulle produksie, voorbe​reiding, vervoer en bemarking identifiseerbaar wees.

Standaarde vir organiese byeboerdery
7.
Organiese byeboerdery moet aan die volgende produksiepraktyke voldoen:

(1)
Korwe moet in organies bestuurde lande en landbougrond of onbewerkte areas/bos/veld geleë wees en moet soos in regulasie 5(5) voor​geskryf, versamel word.

(2)
Waar die oorlewing van die korwe bedreig word as gevolg van ekstreme klimaats-toestande moet voer plaasvind --

(a)
na die laaste oes en voor die volgende seisoen;

(b)
alleenlik indien die voer bestaan uit gesertifiseerde organiese heuning, suiker​stroop, suiker melasse; 
(c)
tot so 'n mate dat die voer nie deur die bye gestoor word nie;  en
(d)
indien die volgende inligting ten opsigte van die voeding aangeteken is:  Tipe produk, datums, hoeveelhede en korwe waar gebruik.
(3)
Die koekbasis moet van organiese byewas gemaak wees.

(4)
Die byekorf moet hoofsaaklik uit natuurlike materiaal bestaan en die gebruik van mate​riale met potensiële toksiese uitwerkings word verbied.

(5)
Verminking soos die sny van vlerke word verbied.

(6)
Kunsmatige (instrumentele) inseminasie van bye word nie toegelaat nie.


(7)
Vernietiging van bye as metode van oes word verbied.


(8)
Wanneer met bye gewerk word mag geen afweermiddel bestaande uit verbode stowwe, soos sintetiese afweermiddels, gebruik word nie.


(9)
Vervanging van koninginbye wat die doodmaak van die ou koningin behels, word toe​gelaat.


(10)
Byeboerderyprodukte kan as organies verkoop word alleenlik wanneer aan die bepalings van hierdie regulasies vir ten minste een jaar voldoen is.


(11)
Gelyktydige konvensionele en organiese produksie word toegelaat:  Met dien verstande dat die korwe duidelik ge-identifiseer is en konvensionele en organiese korwe ten minste 6 km van mekaar geleë is.


(12)
Die ligging van die korwe tydens produksie moet --

(a)
voldoende natuurlike nektar-, heuningdou- en stuifmeelbronne en toegang tot water verseker;

(b)
moet so wees dat, binne ‘n radius van ten minste 3 km van die korf, nektar- en stuifmeelbronne hoofsaaklik uit organies bestuurde lande en landbougrond of onbewerkte areas/bos/veld bestaan;  en
(c)
voldoende afstand van enige nie-landbou aktiwiteite soos stedelike areas, motor​weë, industriële areas,  vullisstortingsterreine wat moontlik tot kontaminasie van die bronne, produkte of bye kan lei, handhaaf.


(13)
Nuwe korwe moet gevestig word deur middel van nuwe kolonies of die werwing van swerms van operasies wat aan die bepalings van hierdie regulasies voldoen:  Met dien verstande dat 10% per jaar van koninginbye en swerms wat nie aan die bepalings van hierdie regulasies voldoen nie, sonder om die omskakelingstydperk te ondergaan, in organiese produksie ingesluit kan word.


(14)
Korwe moet met genoeg oorvloedige reserwes van heuning en stuifmeel gelaat word ten einde skraal tye te oorleef:  Met dien verstande dat voer sal plaasvind as gevolg van die toestande en volgens die spesifikasies in subregulasie (2) voorgeskryf.

(15)
Siektevoorkoming moet op die toepassing van stresvrye praktyke wat weerstand tot siekte en die voorkoming van infeksies aanmoedig, soos gereelde vernuwing van koninginbye, sistema​tiese inspeksie van korwe ten einde gesondheidsafwykings op te spoor, beheer van hommel broedsel in die korwe, ontsmetting van materiaal en toerusting op greelde tussenposes, ernietiging van gekontami​neerde materiaal of bronne, gereelde hernuwing van byewas en voldoende reserwe van stuifmeel en heuning in korwe.

(16)
Die gebruik van veeartseny mediese produkte moet aan die volgende voldoen:

(a)
Plantgeneeskundige en homeopatiese produkte moet gebruik word in voorkeur van chemies-vervaardigde allopatiese veeartseny mediese produkte:  Met dien verstande dat hul terapeutiese effek doeltreffend is vir die toestand waarvoor die behandeling bedoel is.

(b)
Indien die produkte in subregulasie (16)(a) nie effektief is nie, of onwaarskynlik sal wees om siekte of besering te beveg, mag chemies vervaardigde allopatiese veeartseny mediese produkte of antibiotika gebruik word onder die verantwoor​delikheid van ‘n veearts.

(c)
Die gebruik van chemies vervaardigde allopatiese veertseny mediese produkte of antibiotika vir voorkomende behandeling word verbied.

(d)
Die volgende produkte mag vir pes en siektekontrole en vir korfontsmetting toegelaat word: Met dien verstande dat die operateur die stowwe op die operasie gebruik word gereeld aan hand van die kriteria in Aanhangsel I evalueer ten einde die organiese status daarvan te herbevestig of om moontlike alternatiewe te identifiseer wat ’n beter organiese status het:  Met dien verstande verder dat die operateur dit onmiddellik met die goedgekeurde sertifiseringsorganisasie herbevestig wanneer stowwe verander word, waarna 'n oudit geskeduleer mag word:
(i)
Bytsoda.
(ii)
Melk-, oksaal-, asynsuur.
(iii)
Mieresuur.
(iv)
Swael.
(v)
Mentol, timol, bloekomgeur of kamfer.

(vi)
Bacillus thuringiensis.
(vii)
Fisiese behandelings soos stoom of direkte vlam.
(e)
Wanneer veeartseny mediese produkte gebruik word moet dit aangeteken word, tesame met die besonderhede van die diagnose, die dosis, metode van toediening, tydperk van behandeling en wetlike onttrekkingstydperk.

(f)
Wanneer chemies vervaardigde allopatiese produkte gebruik word vir behan​deling dan moet --

(i)
die korwe in isolasie geplaas word;

(ii)
die was vervang word;  en
(iii)
die omskakelingstydperk van een jaar geld.

(g)
Enige veeartsenybehandeling of behandelinge van die korwe, koeke, ens., wat volgens nasionale wetgewing verpligtend is, sal gemagtig word.


(17)
Korwe moet geïdentifiseer/gemerk wees en rekords van, soos waar die korwe gehou word, kaarte wat die ligging van die korwe aandui, die skuif of verwydering van supers, vervoer van bye, voer, behandelings, algemene ondersoeke en ekstraksie moet gehou word.

Verwerking, hantering, verpakking, stoor, verspreiding en aanbied in kleinhandel van organies geproduseerde produkte
8.
(1)
Alle toerusting, voertuie en herbruikbare houers wat vir konvensionele produkte gebruik word moet deeglik skoongemaak en vry van residue wees voordat dit vir organies geproduseerde produkte gebruik word:  Met dien verstande dat toegewyde lyne verkies word.
(2)
Materiaal wat vir verpakking gebruik word mag nie die produkte kontamineer nie en die gebruik daarvan moet die moontlike effek wat dit op die omgewing mag hê in ag neem:  Met dien verstande dat indien tweedehandse houers soos kartondose vir verpakking of vervoer gebruik word, kennis van die vorige gebruik daarvan geneem en spesiale sorg getref word om kontaminasie van die produk te voorkom.

(3)
Organies geproduseerde produkte moet beveilig word van vermenging met konven​sionele produkte tydens verwerking, hantering, verpakking, stoor, verspreiding en aanbied in kleinhandel.


(4)
Alle produkte moet voldoende geïdentifiseer wees deur die hele proses.


(5)
Metodes moet daargestel word ten einde besoedelende stowwe en kontaminante te verhoed en te beheer.


(6)
Dekontaminasie-, skoonmaak- en/of ontsmettingsprogramme moet daargestel word vir aanlegte waar organiese produkte gehou, gehanteer, verwerk, gestoor en verkoop word.


(7)
Voldoening aan regulasie 8(1) tot (6) moet deur dokumentasie soos die uiteensetting van skeidingsmaatstawwe, rekords, skoonmaakrekords, maatstawwe om kontaminasie met smeermiddels en skoonmaakagente te verhoed, verpakkingsmateriaalspesifikasies, standaardpraktykprosedures, bou​planne en sketse, gestaaf word


(8)
Die volgende behandelings/toestande vir stoor word toegelaat:

(a)
Gemodifiseerde en beheerde atmosfeer.
(b)
Temperatuurbeheer.
(c)
Droging.
(d)
Humiditeitregulering.

(9)
Die bestanddele van nie-landbou oorsprong in verwerking van organies geproduseerde produkte toegelaat sowel as die veroorloofde verwerkingshulpmiddels word in Aanhangsels VII en VIII aangedui:  Met dien verstande dat --

(a)
hulle vir versekering van die veiligheid van die voedsel onmisbaar is;

(b)
hulle vir die voorbereiding of preservering van sulke voedsel onontbeerlik is;  of
(c)
hulle wetlik vereis word.


(10)
Die operateur moet die stowwe in Aanhangsels VII en VIII aangedui wat op die operasie gebruik word gereeld aan hand van die kriteria in Aanhangsel I evalueer ten einde die organiese status daarvan te herbevestig of om moontlike alternatiewe te identifiseer wat ’n beter organiese status het:  Met dien verstande verder die operateur dit onmiddellik met die goedgekeurde sertifiseringsorganisasie herbevestig wanneer stowwe verander word, waarna 'n oudit geskeduleer mag word.


(11)
Sintetiese kleurstowwe mag nie vir kosmetiese verandering van organiese produk gebruik word nie.


(12)
Die volgende prosesse word toegelaat:

(a)
Meganies en fisies.
(b)
Biologies.
(c)
Beroking.
(d)
Ekstraksie.
(e)
Neerslag.
(f)
Filtrasie.
(g)
Distillasie.
(h)
Mikrogolf.

(13)
Ekstaksie mag alleenlik fisies of met water, etanol, plant en dierlike olies, asyn, koolstofdioksied, stikstof of karboksielsure van voedselgraadgehalte plaasvind.


(14)
Filtrasiestowwe mag nie asbes of ander stowwe bevat wat die produk negatief kan beïnvloed nie.

Plaag en siektebeheer
9.
(1)
Die volgende maatreëls moet in voorkeurrangorde gebruik word:

(a)
Voorkomingsmetodes soos ontwrigting, uitskakeling van habitat en toegang tot aanlegte.

(b)
Meganiese, fisiese en biologiese metodes.

(c)
Die stowwe toegelaat in die Aanhangsels.

(d)
Stowwe gebruik in lokvalle.


(2)
Verbode stowwe, soos plaagdoders nie in Aanhangsel III gelys, mag nie met organiese produkte in aanraking kom nie.

Skoonmaak, ontsmetting en sanering
10.
(1)
‘n Lys van die skoonmaak-, ontsmettings- en saneermiddels vir geboue en aanlegte vir lewende hawe toe​gelaat word in Aanhangsel IX aangedui:  Met dien verstande dat die operateur die middels op die operasie gebruik gereeld aan hand van die kriteria in Aanhangsel I evalueer ten einde die organiese status daarvan te herbevestig of om moontlike alternatiewe te identifiseer wat ’n beter organiese status het of minder nadelig is:  Met dien verstande dat die operateur dit onmiddellik met die goedgekeurde sertifiseringsorganisasie herbevestig wanneer middels verander word, waarna 'n oudit geskeduleer mag word.

(2)
Die nodige voorsorgmaatreëls moet getref word ten einde organiese voedsel teen konta​minasie deur skoonmaak, ontsmetting en sanering, wat nie vir gebruik in gesertifiseerde organiese aan​legte toelaatbaar is nie, te beskerm.


(3)
Organiese voedsel mag kontak maak met oppervlaktes waar goedgekeurde skoonmaak-, saneer-, of ontsmettingsmiddel gebruik is alleenlik nadat enige een of 'n kombinasie van die tussenkomende gebeure soos hieronder gelys, gebruik is:

(i)
Warm water afspoel.

(ii)
Spoel met organiese produkte, wat nie as organies vekoop mag word nie.

(iii)
Voldoende tyd vir die stowwe om te vervlugtig.

(4)
Waar supermarkgroepe/kettings die gebruik van sekere skoonmaakprosedures/ skoonmaak-, ontsmettings- en saneermiddels voorskryf, mag dit gebruik word:  Met dien verstande dat enige een of 'n kombinasie van die tussenkomende gebeure in subregulasie (3) beskryf daarna gebruik word:  Met dien verstande verder dat die operateur van die minste nadelige middels beskikbaar, gebruik​maak.  

(5)
’n Organiese skoonmaakprosedure, geskik vir die tipe operasie, moet ingestel en gedo​kumenteer wees.


(6)
Monitering moet plaasvind ten einde die geskiktheid van die skoonmaakprosedure te bepaal en of die toerusting en/of produkte vry van reiniging- en saneermiddelresidue is. 


(7)
Residue van byvoegings by stoomketelwater moet verhoed word om met organiese voedsel in kontak te kom.

(8)
Afvalwater van die operasie wat skoonmaak-, ontsmettings- en saneermiddelresidue bevat wat moontlik 'n kontaminasie bedreiging vir die omgewing inhou mag nie vir besproeiing gebruik word nie maar moet in 'n sisteem waar dit biologies behandel word, opgevang word.

Etikettering en merkvereistes vir organies geproduseerde produkte
11.
(1)
Die aanduidings “produk van organiese landbou in proses van omskakeling” of “organies in omskakeling” of soortgelyke uitdrukking met dieselfde betekenis wat na "organies" en "omskakeling" verwys—

(a)
mag op die etikettering van organies geproduseerde produkte van plantoor​sprong in omskakeling na ‘n omskakelingstydperk van 12 maande gemerk word:  Met dien verstande dat –
(i)
die produk slegs een gewasbestanddeel van landbou oorsprong bevat;  en
(ii)
die uitdrukking word aangedui in letters van dieselfde grootte, tipe en kleur en die woord “organies” mag nie meer opvallend as die res van die uitdrukking wees nie;  en

(b)
mag nie op die etikettering van diereprodukte gemerk word nie.

(2)
Organies geproduseerde produkte van plant en dierlike oorsprong mag ge-etiketteer word as “produk van organiese landbou”, “organies”, “organies geproduseer”, “gesertifiseer organies” of met ‘n soortgelyke uitdrukking met dieselfde betekenis wat na "organies" verwys.


(3)
’n Geregistreerde onderskeidingsmerk, wat aandui dat die produkte onder ‘n produk sertifiseringskema van 'n goedgekeurde sertifiseringsorganisasie val, moet op die etikettering van organies geproduseerde produkte verskyn:  Met dien verstande dat, onderworpe aan die bepalings van regulasie 2, geen etikettering van ’n produk na organiese produksiemetodes mag verwys sonder die aanduiding van die onderskeidingsmerk van die goedgekeurde sertifiseringsorganisasie nie.

(4)
Produkte in finale verpakking deur hierdie regulasies aangespreek moet, onderworpe aan enige ander toepaslike wetgewing, ook die naam en adres van die gesertifiseerde operateur verant​woor​delik vir die produksie of voorbereiding van die produkte, of die sertifikasienommer van die gesertifiseerde operateur, aandui.

(5)
Produkte deur hierdie regulasies aangespreek wat nie in die finale verpakking is nie mag alleenlik na ander persele vervoer word in geskikte verpakking of houers wat voldoende ge-etiketteer en identifiseer is om al die volgende in te sluit:

(a)
Die naam en adres van die gesertifiseerde operateur verantwoordelik vir die produksie of voorbereiding van die produkte.
(b)
Die naam van die produk.
(c)
Die sertifisering aan die produk toegeken.
(d)
‘n Aanduiding wat spesifiseer dat die produk aan gereelde oudits van ‘n goedgekeurde sertifiseringsorganisasie onderworpe is.


(6)
Produkte bestaande uit deels organies geproduseerde bestanddele mag as volg ge-etiketteer word (roumateriaal gewig):

(a)
Waar ‘n minimum van 95% van die bestanddele van organiese landbouoor​sprong is, mag produkte as organies of organies in omskakeling, soos in subre​gulasie (1) en (2) aangedui, ge-etiketteer word en moet die onderskei​dingsmerk van die goedgekeurde sertifiserings​organisasie aangedui word:  Met dien verstande dat die balans van die bestand​dele van die produkte alleenlik mag wees --

(i)
bestanddele van nie-landbouoorsprong soos in Aanhangsel VII aan​gedui; 
(ii)
bestanddele wat nie organies geproduseer is nie soos in Aanhangsel X aangedui;  en
(iii)
die operateur die bestanddele op die operasie gebruik gereeld aan hand van die kriteria in Aanhangsel I evalueer ten einde die organiese status daarvan te herbevestig of om moontlike alternatiewe te identifiseer wat ’n beter organiese status het:  Met dien verstande dat die operateur dit onmiddellik met die goedgekeurde sertifiseringsorganisasie herbevestig wanneer bestanddele verander word, waarna 'n oudit geskeduleer mag word.

(b)
Waar minder as 95%, maar nie minder as 70% van die bestanddele van organiese oorsprong is mag die woord “organies” op die hoof vertoonpaneel alleenlik in uitdrukkings soos “met organiese (in omskakeling) bestanddele vervaardig”, “met organiese (in omskakeling) bestanddele” gebruik word, en verskyn met die onderskeidingsmerk van die goedgekeurde sertifiserings-organisasie:  Met dien verstande dat --
(i)
die uitdrukking aangedui word in letters van dieselfde grootte, tipe en kleur en die woord “organies” nie meer prominent as die res van die uitdrukking mag wees nie;

(ii)
daar ‘n duidelike stelling van die verhouding van die organiese bestand​dele is; 
(iii)
die balans van die bestanddele van die produkte mag alleenlik bestand​dele van nie-landbouoorsprong wees soos in Aanhangsel VII aangedui, en bestanddele wat nie organies geproduseer is nie soos in Aanhangsel X aangedui;  en

(iv)
die operateur die bestanddele op die operasie gebruik gereeld aan hand van die kriteria in Aanhangsel I evalueer ten einde die organiese status daarvan te herbevestig of om moontlike alternatiewe te identifiseer wat ’n beter organiese status het:  Met dien verstande dat die operateur dit onmiddellik met die goedgekeurde sertifiseringsorganisasie herbevestig wanneer bestanddele verander word, waarna 'n oudit geskeduleer mag word.

(c)
Waar minder as 70% van die bestanddele van gesertifiseerde organiese oor​sprong is mag die aanduiding dat ‘n bestanddeel organies of organies in omska​keling is alleenlik in die bestandde​lelys verskyn.

(d)
Toegevoegde drinkbare water en sout moet nie in die persentasie berekeninge van organiese bestanddele ingesluit word nie.


(7)
Geen bewoording, merk, illustrasie, afbeelding of enige ander metode van begripsuit​drukking wat ‘n wanvoorstelling uitmaak of wat, regsteeks of deur veronderstelling, ‘n misleidende indruk kan skep van die gehalte, aard, klas, oorsprong of samestelling van organies geproduseerde produkte en organies geproduseerde produkte in omskakeling, mag op enige houer van sulke produkte verskyn nie.

(8)
Enige ongesertifiseerde produksiesisteem, soos Deelgenootskaplike Waarborgsisteem, alhoewel op organiese beginsels geskoei, mag nie na "organies" op enige wyse verwys nie uitgesluit vir 'n geskrewe verduideliking op 'n pamflet wat aandui dat die sisteem op die "organiese beginsels" soos deur hierdie regulasies vereis, gebaseer is:  Met dien verstande dat die produksiesisteem op die vereistes van hierdie regulasies gebaseer is:  Met dien verstande verder dat die woord "organies" in die skrif nie groter of meer opvallend as die res van die skrif mag wees nie.  
Ouditering en sertifisering
12.
(1)
Alleenlik goedgekeurde sertifiseringsorganisasies, wat aan die vereistes van regulasie 13 voldoen, mag organies geproduseerde produkte oudit en sertifiseer.

(2)
Alle organies geproduseerde produkte moet deur ‘n goedgekeurde sertifiserings-organisasie gesertifiseer word:  Met dien verstande dat die operateur en operasie as ’n integrale deel van die produk beskou word.

(3)
Oudits behels die hele sisteem (van produksie tot by die mark).


(4)
Alleenlik produkte wat as organies deur 'n erkende sertifiseringsorganisasie gesertifiseer is, mag ingevoer word:  Met dien verstande dat invoerders by die Uitvoerende Beampte aansoek moet doen voor so 'n produk ingevoer word sodat die Uitvoerende Beampte die ekwivalensie status kan bepaal en erkenning gee aan die sertifiseringsorganisasie:  Met dien verstande verder dat die ekwivalensie bepaling van die sertifiseringsorganisasie gebaseer sal word op—



(a)
erkenning deur die bevoegde gesag in die land van oorsprong;  en

(b)
die sisteem van produksie en ouditering en sertifisering in hierdie regulasies aangedui;  of

(c)
Codex Alimentarius standaarde en die akkreditasie van die sertifiserings-organisasie deur 'n akkrediteringsliggaam teen ISO/IEC GUIDE 65 of soortgelyke standaard.

(5)
Ingevoerde produkte moet vergesel word van 'n sertifiseringsertifikaat of ekwivalente dokument wat deur die goedgekeurde sertifise​ringsorganisasie uitgereik is, wat aandui dat die lot in die sertifikaat --
(a)
volgens ‘n sisteem van produksie wat ekwivalente standaarde toepas verkry is;  en
(b)
aan ’n ekwivalente oudit- en sertifiseringsisteem onderworpe was.
Ouditering- en sertifiseringsprogram
13.
(1)
‘n Organisasie moet by die Uitvoerende Beampte aansoek doen ten einde ‘n goedge​keurde sertifiseringsorganisasie te kan word, en indien die organisasie aan die kriteria in subregulasie (2) tot (16) voldoen, en bewys van toepaslike akkreditasie teenoor "ISO/IEC Guide 65" voorsien, mag die Uitvoerende Beampte die Minister versoek om die organisasie as ’n gemagtigde aan te stel en ’n onderskeidingsmerk vir die goedgekeurde organisasie te registreer:  Met dien verstande dat die Uitvoe​rende Beampte die sertifiseringsorganisasie voorwaardelik mag toelaat om te funksioneer en hul onder​skeidingsmerk te gebruik totdat die Minister hulle as ’n gemagtigde aanstel en die onderskeidingsmerk registreer.


(2)
‘n Sertifiseringsorganisasie moet in besit wees van ‘n uitvoerige organiese operasionele handleiding wat op ten minste die vertolking van die voorskrifte van hierdie regulasies en die vereistes van "ISO/IEC Guide 65" geskoei is:  Met dien verstande dat die organiese opera​sionele handleiding deel van die gedokumenteerde bestuursisteem van die organisasie, soos in subregulasie (3) genoem, mag wees.

(3)
Ten einde vir ‘n organisasie om as ‘n goedgekeurde sertifiseringsorganisasie geag te word, moet aan die volgende ook voldoen word:

(a)
‘n Bestuursisteem wat die werking van die organisasie beskryf, soos vereis deur "ISO/IEC Guide 65".
(b)
Die aksies wat die organisasie beoog om te neem waar afwykings van die vereistes van hierdie regulasies gevind word.

(c)
Die beskikbaarheid van geskikte hulpbronne in die vorm van gekwalifiseerde per​soneel, administratiewe en tegniese geriewe, bevoegde en betroubare ouditeure.
(d)
Die objektiwiteit, onpartydigheid en deursigtigheid van die organisasie ten opsig​te van die operateurs wat aan hul oudits onderworpe is.
(e)
Akkreditering teen “ISO/IEC GUIDE 65: General requirements for bodies operating product certification systems”.


(4)
Voor en nadat ‘n organisasie ‘n goedgekeurde sertifiseringsorganisasie geword het, sal die akkrediteringsgesag --
(a)
verseker dat die oudits en besluitnemingsprosedures deur die organisasie objektief uitgevoer word;

(b)
die doeltreffendheid van die organisasie se oudits verifieer;  en
(c)
die goedkeuring van enige sertifiseringsorganisasie, wat nie aan die vereistes in hierdie regulasies na verwys voldoen nie, terugtrek.


(5)
‘n Goedgekeurde sertifiseringsorganisasie sal --

(a)
publieke toeganklike inligting ten opsigte van sertifikasies toegeken, opgeskort of teruggetrek, teen 30 April elke jaar aan die Uit​voerende Beampte beskikbaar stel;

(b)
‘n volledige jaarverslag aan die Uitvoerende Beampte voorlê;

(c)
nie inligting en data deur hul ouditaktiwiteite ingewin, anders as aan die operateur verantwoordelik vir die betrokke onderneming en op ‘n vertroulike bassis aan die Uitvoerende Beampte, bekend maak nie;

(d)
vir inspeksiedoeleindes aan die Uitvoerende Beampte toegang tot kantore en aanlegte, tesame met al die inligting en ondersteuning wat nodig mag wees ten einde voldoening aan hierdie regulasies te bepaal, beskikbaar te stel;  en
(e)
aan inspeksie deur die Uitvoerende Beampte onderworpe wees.


(6)
Ten einde ‘n operateur in staat te stel om by ’n goedgekeurde sertifiseringsorganisasie aansoek te doen om gesertifiseer te word, sal ‘n formele aansoekvorm wat toepaslike inligting aanvra, gebruik word.


(7)
Die goedgekeurde sertifiseringsorganisasie moet toesien dat ‘n aansoeker ’n onder​neming om ten minste die vereistes ooreenkomstig hierdie regulasies uit te voer, onderteken.

(8)
Die goedgekeurde sertifiseringsorganisasie moet die byhou van op datum rekords wat produksie, verwerking, hantering, vervoer, stoor en verkoop van organiese produkte dek, voorskryf, asook dokumentêre opgawes ten einde die goedgekeurde sertifiseringsorganisasie in staat te stel om die oorsprong, aard en hoeveelhede van alle roumateriaal ingebring, en die gebruik van sulke materiaal, ingesluit die aard, hoeveelhede en besendings van alle gesertifiseerde landbouprodukte, na te speur.


(9)
Die operateur moet onderneem om die Uitvoerende Beampte, akkrediteringsgesag en sertifiseringsorganisasie vrye toegang tot die produksie-, verwerkings-, verpakkings-, stoor- en verkoops​area en persele te gee, asook tot die rekeninge en toepas​like ondersteuningsdokumente wat vir die doeleindes van die inspeksie of oudit nodig geag mag wees.

(10)
Die operateur moet, in die geval van organies, organies in omskakeling en konvensionele produksie van meerjarige plante op dieselfde operasie, onderneem om die volgende te doen—
(a)
die omskakelingsplan en die maatstawwe in regulasie 4(9)(c) na verwys moet deur die goedgekeurde sertifiseringsorganisasie jaarliks herbe​vestig word;

(b)
die goedgekeurde sertifiseringsorganisasie moet ten minste 48 uur vooraf in kennis gestel word met die oes van elk van die produkte, ten einde die goedge​keurde sertifiseringsorganisasie kans te gee om die proses te oudit indien nodig;  en

(c)
onmiddellik na afhandeling van die oes die goedgekeurde sertifiserings-organi​sasie inlig van die presiese hoeveelhede op die betrokke operasies ge-oes tesame met enige kenmerkende eienskappe (soos die gehalte, kleur, gemid​delde gewig, ens.), en bevestig dat die maatstawwe geneem om die produkte geskei te hou, toegepas is, waarna die sertifiseringsorganisasie die proses mag oudit ten einde die inligting voorgelê te kontroleer en te bevestig. 

(11)
‘n Toetsprogram moet uitgevoer word waar daar enige gronde vir kommer oor moontlike kontaminasie van grond en produkte met chemikalieë en swaarmetale is.


(12)
Buiten vir volle jaarlikse fisiese inspeksies, volgens hul operasionele voorskrifte, moet ‘n goed​gekeurde sertifiseringsorganisasie onafgekondigde inspeksiebesoeke aan ten minste 15% van die eenhede ook bring.


(13)
Dit word van die goedgekeurde sertifiseringsorganisasie vereis om ten minste die volgende vir elke oudit te onderneem --

(a)
bevestig dat die operateur ‘n volledige beskrywing van die operasie opgestel het, wat die stoor- en produksiepersele, produksie-eenhede en/of versamelareas, lewende​hawegeboue, weidings en opelug oefenares, verpakkings- en verwer​kings​areas, roumateriale en insette, stoor van kompos en mis, en enige ander beskrywing wat van toepassing mag wees ten einde aan die bepalings van die regulasies te voldoen, aandui;

(b)
bevestig dat die operateur al die praktiese maatreëls wat op operasionele vlak geneem gaan word ten einde te verseker dat aan die bepalings van hierdie regulasies voldoen word, opgestel het, ingesluit bestuursplanne, plant​skedules, voerskedules;

(c)
moet deur die operateur in kennis gestel word van dié se produksieskedule van gewasse, ingesluit ‘n uiteensetting volgens produksie-eenhede en oestye.

(d)
die vraelys met die operateur te bespreek en enige misverstande, teenstry​dighede of afwykings ten opsigte van die oorspronklike aansoek, te noteer;

(e)
die operasies, insette, stoor-, hantering- en bemarkingsaanlegte te oudit;

(f)
om in die oudit die produksie-eenhede, stoorpersele, verwerkingsareas en insette van produkte wat nie volgens die bepalings van hierdie regulasies gepro​duseer is nie, in te sluit, en te verseker dat hierdie produkte deur die hele produksieproses voldoende van organiese produkte geskei is;

(g)
te verseker dat geskrewe en/of dokumentêre opgawes deur die operateur byge​hou word wat die goedgekeurde sertifiseringsorganisasie in staat stel om die oorsprong, aard en hoeveelhede van alle roumateriale gekoop, die gebruik van sulke materiale, die aard, hoeveelhede en ontvangers van alle landboupro​dukte verkoop of ontvang op die eiendom, en enige ander rekords wat van toepassing mag wees om voldoening aan die bepalings van hierdie regulasies te verseker, na te speur;

(h)
die gehalte- en veiligheidbestuurstelsel van die operateur te hersien;  en
(i)
‘n gedetaileerde ouditverslag en aanbeveling op te stel, wat deur die operateur medeonderteken moet word.

(14)
‘n Goedgekeurde sertifiseringsorganisasie mag die sertifisering van ander opera​teurs tegemoetkom deur byvoorbeeld voorsiening te maak vir—

(a)
die insluit van operateur/s onder die sertifisering van 'n operateur wat as voog optree;  of
(b)
die sertifisering van kleinboer groepe onderworpe aan die volgende vereistes:

(i)
Die groep moet saamgestel wees uit operasies met sootgelyke produk​siesisteme.

(ii)
Groot operasies mag nie deel vorm van so 'n groep nie.

(iii)
Die groep moet 'n lewensvatbare interne beheersisteem hê wat voldoe​ning aan hierdie regulasies verseker en interne inspeksie moet al die operateurs jaarliks insluit.
(iv)
Die groep moet gekoördineerde bemarking hê ten einde dit in staat te stel dat toesig oor produksievloei en produk integriteit gehou word.
(v)
Die groep moet as 'n geheel gesertiseer word, nie individueel nie.

(vi)
Die stig van formele koöperatiewe word aanbeveel.


(15)
‘n Goedgekeurde sertifiseringsorganisasie moet --

(a)
verseker dat, waar ‘n produk na die goedgekeurde sertifiseringsorganisasie verwys en nie aan die vereistes van hierdie regulasies voldoen nie, al die produk wat nie voldoen nie aan die Uitvoerende Beampte uitgewys word en die verant​woordelike goedgekeurde sertifiseringsorganisasie moet verseker dat toepaslike regstellende aksie geneem word; en
(b)
'n wetgeldige toepasbare ooreenkoms vir die gebruik van sy merk hê, en toepas, en vir die maartreëls wat getref gaan word in die geval van misbruik, ingesluit vals aansprake ten opsigte van sertifisering en valse gebruik van sertifiserings​organisasiemerke.


(16)
Die goedgekeurde sertifiseringsorganisasie moet ‘n sertifikaat van sertifisering uitreik wat aandui dat die organiese produk aangedui in die sertifikaat --

(a)
verkry is binne ‘n operasie wat hierdie voorgeskrewe regulasies toepas;  en
(b)
aan die oudit sisteem deur hierdie regulasies voorgeskryf, onderworpe was.

Oortredings en strawwe
14.
Enige persoon wat die bepalings van hierdie regulasies oortree of versuim om daaraan te voldoen, is aan ‘n misdryf skuldig en by skuldigbevinding strafbaar met ‘n boete of gevangenisstraf volgens artikel 11 van die Wet.

AANHANGSEL I

KRITERIA OM INSETTE IN ORGANIESE LANDBOU TE EVALUEER

1.
Die insette (produkte en/of stowwe) in organiese landbou moet as organies gesertifiseer wees deur ’n goedgekeurde sertifiseringsorganisasie. 

2.
Indien die inset (produkte en/of stowwe) in organiese landbou nie ‘n organiese inset is of deur ’n goedgekeurde sertifiseringsorganisasie gesertifiseer is nie, maar toegelaat word deur die voorgeskrewe praktyke in hierdie regulasies, dan moet die volgende kriteria (waar toepaslik) gebruik word om die inset te evalueer --

(a)
die materiaal moet onontbeerlik wees ten einde aan spesifieke behoeftes en vereistes te voldoen vir spesifieke doeleindes wat nie deur die praktyke in hierdie regulasies uiteen​gesit vervul kan word nie;
(b)
die inset moet gereeld ge-evalueer word ten einde vas te stel of daar alternatiewe beskikbaar is wat as organies gesertifiseer is of meer aan die beginsels van organiese produksie voldoen, veral waar die inset van nie-organiese oorsprong is wat deur hierdie regulasies toegelaat word;

(c)
die inset moet aan die beginsels van organiese produksie voldoen soos by die definisie van “organies” in hierdie regulasies aangedui;
(d)
die bestanddele moet van plant, dier, mikrobies of minerale oorsprong wees wat deur die volgende prosesse geproduseer is --

-
fisies;

-
ensimaties;

-
mikrobies;  en

mag nie sinteties wees nie (d.i. ’n ‘n stof wat saamgestel of vervaardig word deur ‘n chemiese proses of deur ‘n proses wat ‘n stof wat uit natuurlike plant of dierlike bronne onttrek is chemies verander:  Met dien verstande dat hierdie vereiste nie van toepassing sal wees op stowwe wat deur die voorkoms van natuurlike biologiese prosesse gevorm is nie); 
(e)
die inset mag nie geneties gemodifiseerde organismes en produkte wees nie (d.i. orga​nismes en produkte geproduseer met behulp van tegnieke waar die genetiese materiaal op ‘n manier gewysig is wat nie natuurlik deur paring en of natuurlike rekombinasie gebeur nie);

(f)
die inset mag nie van industriële bestuursisteme, wat grootliks staatmaak op veeartseny en voerinsette wat nie in organiese landbou toegelaat word nie, afkomstig wees nie (d.i. “fabrieksboerdery”);

(g)
die gebruik van bestraling word nie in produksie of prosessering van insette toegelaat nie;
(h)
die gebruik van die inset mag nie tot gevolg kan hê, of bydra tot, onaanvaarbare gevolge op, of konta​minasie van die omgewing (moet bydra tot die verbetering van landskap en biodiversiteit);  

(i)
die gebruik mag nie ‘n onaanvaarbare effek op die gehalte en voedselveiligheid van die finale produk hê nie;

(j)
wetlik vereiste insette en behandelings (d.i. waar daar nie enige wetlike alternatiewe be​skikbaar is nie) van plante, diere, geboue, toerusting en aanlegte sal toegelaat word en mag geneties gemodifiseerde organismes en produkte afkomstig van sulke organismes, insluit;  en

(k)
insette gebruik moet aan enige ander toepaslike wetgewing wat op die produkte/stowwe van toepassing is, voldoen en met die gebrek daaraan moet die gebruik volgens goeie praktyke wees.
AANHANGSEL II
STOWWE WAT IN BEMESTING EN GRONDVOORBEREIDING GEBRUIK MAG WORD
	STOF
	BESKRYWING;  SAMESTELLINGS​VEREISTES;  VOORWAARDES VIR GEBRUIK

	Plaaswerf- en pluimveemis
	Produkte bestaande uit ‘n mengsel van diere-uitskeidings en plantmateriaal (diere bedde​goed).

Aanduiding van dierespesies.
Van ekstensiewe boerdery, maar indien van intensiewe boerdery afkomstig of nie van organiese produksie sisteme afkomstig nie moet die behoefte vir die gebruik daarvan aan die goedgekeurde sertifiseringsorganisasie gemo-tifeer word, en dit moet gekomposteer wees.
 

	Flodder of uriene (nie van menslike oorsprong)
	Indien nie van organiese bronne moet die behoefte vir die gebruik daarvan aan die goed​gekeurde sertifiseringsorganisasie gemotifeer word. 
Gebruik na beheerde fermentasie en/of geskikte verdunning.  
Fabrieksboerderybronne nie toegelaat.

Aanduiding van dierespesies.



	Gekomposteerde diere-uitskeidings, ingesluit pluimveemis
	Fabrieksboerderybronne nie toegelaat.

Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 
Aanduiding van dierespesies.


	Gedroogde plaaswerfmis en ontwaterde pluim​veemis
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 
Aanduiding van dierespesies.

Afkomstig van ekstensiewe boerdery, maar indien van intensiewe boerdery bronne moet dit gekom​posteer word.


	Ghwano (voël en vlêrmuis)
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 


	Strooi
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 


	Kompos van gebruikte sampioen substrate & uitwerpsels van wurms en insekte (wurmteel​substrate)

	Die aanvanklike samestelling beperk tot pro​dukte op hierdie lys.



	
	

	Gekomposteerde of gefermenteerde organiese huishoudingafval
	Organiese groente- en dierlike afval, geskei van huishoudingafval, wat aan kompostering of anaerobiese fermentasie vir biogasproduksie onderwerp was .

Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 
Maksimum konsentrasies in mg/kg droëma​teriaal:  Kadmium:  0,7;  Koper:  70;  Nikkel:  25;  Lood:  45;  Sink:  200; Kwik:  0,4;  Chroom (totaal):  70;  Chroom (VI):  0(*).
(*) = bepalingslimiet.


	Gekomposteerde of gefermenteerde plantresidue
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 
Mengsels van plantmateriaal wat aan kompos​tering of anaerobiese fermentasie vir biogas​produksie onderwerp was.



	Produkte en byprodukte van dierlike oorsprong van slagpale en visindustrieë:

-
bloedmeel

-
hoefmeel

-
horingmeel

-
beenmeel of gedegelatiniseerde beenmeel

-
vismeel

-
vleismeel

-
veer-, haar- en "chiquette"meel

-
wol

-
pels

-
hare

-
suiwelprodukte
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 
-

-

-

-

Monitering van swaar metaal kontaminasie nodig.
-

-

-

Maksimum konsentrasie in mg/kg droëmateriaal van Chroom (VI):0 (*).
(*) = bepalingslimiet. 

-

-



	Byprodukte van voedsel- & tekstielindustrieë
	Nie met sintetiese additiewe behandel.

Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 


	Seewier en seewierprodukte
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 
Direk verkry deur --

fisiese prosesse;

ekstraksie met water of suur en/of alkaliese oplossing; en
fermentasie.



	Saagsels, bas en houtafval
	Van hout wat nie chemies behandel is na afkap.



	Hout as
	Van hout wat nie chemies behandel is na afkap.



	Natuurlike fosfaatklip
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 
Kadmium mag nie 90 mg/kg van P205 oorskry nie.


	Basiese slak
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 


	Klippotas, gemynde kaliumsoute (bv. kainiet, silviniet)
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 


	Kaliumsulfaat, moontlik bevattende magnesiumsout
	Deur fisiese prosedures verkry maar nie verryk nie.

Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 
Van ru-kaliumsout verkry.


	Kalsiumkarbonaat van natuurlike oorsprong (bv. kryt, merrel, maerl, kalksteen, fosfaatkryt)
	-



	Magnesium- en kalsiumkarbonaat van natuurlike oorsprong (bv. magnesia kryt, gemaalde magne​sium kalksteen)

	-



	Industriële kalk van suikerproduksie
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 


	Engelse sout (magnesiumsulfaat)
	-



	Gips (kalsiumsulfaat)
	Van natuurlike oorsprong alleenlik.


	Distillaatoorblyfsels en distillaatoorblyfselekstrak
	Ammonium distillaatoorblyfsels uitgesluit.



	Natriumchloried
	Alleenlik gemynde sout.

Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 


	Aluminium kalsium fosfaat
	Kadmium mag nie 90 mg/kg van P205 oorskry nie.

Gebruik beperk tot basiese gronde (pH > 7,5).


	Spoorelemente (bv. boor, koper, yster, mangaan, milibdeen, sink)
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 


	Swael
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 


	Klipmeel
	-



	Klei (bv. bentoniet, vermikuliet, perliet, seoliet)
	-



	Biologiese organismes wat natuurlik voorkom (bv. wurms)
	-



	Veen
	Uitgesluit sintetiese additiewe; toegelaat vir saad, potmodule kompos (beperk tot tuinbou).



	Kalsiumchloried oplossing
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 
Blaarbehandeling van appelbome na identi​fikasie van kalsiumtekort.



	Byprodukte van industrieë wat bestanddele van organiese landbou verwerk
	Behoefte vir die gebruik daarvan moet aan die goedgekeurde sertifiseringsorganisasie gemo-tifeer word. 



AANHANGSEL III

STOWWE WAT VIR PLANTPLAAG EN –SIEKTEBEHEER, ONKRUIDBESTUUR EN GROEIREGULERING GEBRUIK MAG WORD
	STOF#
	BESKRYWING; SAMESTELLINGSVEREISTES; VOORWAARDES VIR GEBRUIK

	I.
Plant en dier

	

	Bereidings op die basis van piretrum onttrek uit Chrysanthemum cinerariaefolium, moontlik bevat​tende ‘n sinergis.


	Behoefte vir die gebruik daarvan moet aan die goedgekeurde sertifiseringsorganisasie gemotifeer word. 
Insekdoder.


	Bereidings van Rotenoon afkomstg van Derris spp, Lonchocarpus, Thephrosia spp.
	Behoefte vir die gebruik daarvan moet aan die goedgekeurde sertifiseringsorganisasie gemotifeer word. 
Insekdoder.



	Bereidings van Quassia amara
	Insekdoder, afweermiddel.


	Asadiragtien ekstraksie van Azadirachta indica (Neem boom)
	Behoefte vir die gebruik daarvan moet aan die goedgekeurde sertifiseringsorganisasie gemotifeer word. 
Insekdoder.



	Plantolies (bv. kruisementolie, denneboomolie, komynolie)
	Insekdoder, mytdoder, swamdoder en uitloop stremmiddel.


	Gelatien
	Insekdoder.



	Lesitien
	Swamdoder.


	Aftreksel (wateroplossing) van Nicotiana tabacum

	Insekdoder.

Alleenlik teen plantluise in subtropiese vrugtebome (bv. lemoene, suurlemoene) en tropiese gewasse (bv. piesangs); gebruik slegs met die aanvang van die groeitydperk.
Behoefte vir die gebruik daarvan moet aan die goedgekeurde sertifiseringsorganisasie gemotifeer word. 


	Byewas

	Snoeimiddel.

	II.
Mineraal


	

	Kopersoute (koperhidroksied, koperoksichloried, tribasiese kopersulfaat, kuproveroksied)

	Behoefte vir die gebruik daarvan moet aan die goedgekeurde sertifiseringsorganisasie gemotifeer word. 
Swamdoder.
Mag nie 6kg koper/ha of 38kg koper/ha vir meerjarige plante oorskry nie.


	Kalkswael (kalsiumpolisulfied)
	Behoefte vir die gebruik daarvan moet aan die goedgekeurde sertifiseringsorganisasie gemotifeer word. 
Swamdoder, insekdoder, mytdoder.


	Swael
	Swamdoder, mytdoder, afweermiddel.


	Kaliumpermanganaat
	Swamdoder, bakteriedoder.
Alleenlik in vrugtebome, olyfbome, wingerde.


	Lampolie
	Insekdoder, mytdoder.


	Minerale-olies
	Insekdoder, swamdoder.
Alleenlik in vrugtebome, wingerde, olyfbome en tropiese gewasse (bv. piesangs).
Behoefte vir die gebruik daarvan moet aan die goedgekeurde sertifiseringsorganisasie gemotifeer word. 


	Etileen

	Rypmaak van piesangs.

	Kalium aluin (kaliniet)


	Verhoed die rypwording van piesangs.

	Kwarts sand


	Afweermiddel.

	III.
Mikroörganismes gebruik as biolo​giese plaagbeheer

	

	Mikroörganismes (bakterie, virusse, swamme) bv. Bacillus thuringiensis, Granulosis virus, ens.
	Behoefte vir die gebruik daarvan moet aan die goedgekeurde sertifiseringsorganisasie gemotifeer word. 


	IV.
Ander

	

	Kaliumseep (sagte seep)
	Insekdoder.



	V.
Lokvalle

	

	Feromoon bereidings
	Insekdoder lokmiddel:  Voortplantingsgedrag ontwrigter.
Alleenlik in lokvalle en aanbiedhouers.


	Bereidings met die basis van metaldehied 
	Bevattende ‘n afweermiddel vir hoër die​respesies en beperk tot lokvalle.

Weekdierdoder.


	Piretroïde (alleenlik deltametrien or lambdasiha​lotrien)
	Insekdoder.

Alleenlik in lokvalle met spesifieke lok​middels.
Alleenlik teen Batrocera oleae en Ceratitis spesies

Behoefte vir die gebruik daarvan moet aan die goedgekeurde sertifiseringsorganisasie gemotifeer word. 


	Diammoniumfosfaat
	Lokmiddel.
Alleenlik in lokvalle.


	VI.
Sprei tussen verboude plante


	

	Yster III ortofosfaat


	Weekdierdoder.




Natuur identiese produkte soos ferromone, wat chemies vervaardig is mag oorweg word indien die produkte nie in voldoende hoeveelhede in hul natuurlike vorm beskikbaar is nie:  Met dien verstande dat die toestande vir hul gebruik nie direk of indirek tot kontaminasie van die omgewing of die produk bydra nie.
#  Wanneer enige stof of 'n mengsel van stowwe van daardie in Aanhangsel III gelys, verkoop of vir gebruik aangebied word, en die etikettering daarvan verwys na enige genesende eienskap teenoor 'n pes of peste, soos 'n insekdoder, onkruiddoder, swamdoder, ens., dan moet die produk onder die Wet op Misstowwe, Veevoedsel, Landboumiddels en Veemiddels, 1947 (Wet No. 36 van 1947) geregistreer wees. 
AANHANGSEL IV

MINIMUM OPPERVLAKAREAS BINNENSHUIS EN BUITENSHUIS EN ANDER KENMERKE VAN HUISVESTING VOLGENS DIE VERSKILLENDE SPESIES EN TIPES VAN PRODUKSIE
1.
BEESTIPES, SKAAPTIPES, PERDTIPES EN VARKE
	
	BINNENSHUISE AREA
(netto area beskibaar tot die diere)
	BUITENSHUISE AREA
(oefenarea, uitgesluit weidings)

	
	Lewende massa
minimum (kg)
	m²/kop
	m²/kop

	Teel en vetmaak van bees- en perdtipes
	Tot en met 100

Tot en met 200

Tot en met 350

Meer as 350
	1,5

2,5

4,0

5 met ‘n minimum van 1 m²/100 kg
	1,1

1,9

3

3,7 met ‘n minimum van 0,75 m²/100 kg



	Suiwelkoeie
	
	6
	4,5



	Bulle vir teel
	
	10
	30



	Skape en bokke
	
	1,5 skaap/bok
0,35 lam/boklam
	2,5

2,5 met 0,5 per lam/boklam


	Werpselsôe met kleinvarkies tot en met 40 dae

	
	7,5 sog
	2,5

	Vetmaakvarke
	Tot en met 50

Tot en met 85

Tot en met100


	0,8

1,1

1,3
	0,6

0,8

1

	Kleinvarkies

	Oor 40 dae en tot en met 30 kg


	0,6
	0,4



	Broeivarke
	
	2,5 vroulik
6,0 manlik
	1,9

8,0




2.
PLUIMVEE
	
	BINNENSHUISE AREA
(netto area beskikbaar tot die diere)


	BUITENSHUISE AREA
(m² area beskikbaar in rotasie/kop)

	
	Aantal diere /m²
	cm slaap(sit) stokgeriewe/dier
	nes
	

	Lêhenne
	6
	18
	8 lêhenne per nes of in die geval van gemene nes 120  cm²/voël
	4, met dien verstande dat die limiet van 170 kg N/ha/jaar nie oorskry word nie


	Vetmaakpluimvee
(in vaste huis​vesting)
	10 met ‘n maksimum van 21 kg lewende gewig/m²
	20

(vir tarentale alleenlik)
	
	4 braaikuikens en tarentale
4,5 eende
10 kalkoen
15 ganse

In al die spesies hier​bo genoem moet die limiet van 170 kg N/ha/jaar nie oorskry word nie


	Vetmaakpluimvee in mobiele huis​vesting
	16 in mobiele pluimveehuise met ‘n maksimum van 30 kg lewende gewig/m²


	
	
	2,5, met dien ver​stande dat die limiet van 170 kg N/ha/jaar nie oorskry word nie




AANHANGSEL V

VOERMATERIAAL, VOERADDITIEWE, VERWERKINGSHULPMIDDELS
EN STOWWE GEBRUIK IN VOERE
1.
VOERMATERIAAL VAN PLANTOORSPRONG
1.1
Graangewasse, graan, hul produkte en byprodukte.  Ingeluit in die klas is die volgende:


Hawer as graan, vlokke, growwe meel, doppe en semels; gars as graan, proteïene, en growwe meel;  rys as kiemonttrekoorblyfsel;  voëlsaad as graan;  rog as graan en growwe meel; sorghum as graan;  koring as graan, growwe meel, semels, glutenvoer, gluten en kiem;  spelt as graan;  triticale (koringrog) as graan;  mielies as graan, growwe meel, semels, kiemonttrekoorblyfsel en gluten;  mouthalms; en brouersgraan.

1.2
Oliesade, olievrugte, hul produkte en byprodukte.  Ingesluit in die klas is die volgende:


Raapsaad, onttrekkingsoorblyfsel, en doppe;  sojaboon as boon, gerooster, onttrekingsoorblyfsel en doppe;  sonneblomsaad as saad en onttrekkingsoorblyfsel;  katoen as saad en saadont​trekkingsoorblyfsel;  lynsaad as saad en onttrekkingsoorblyfsel;  sesamsaad as saad en onttrek​kingsoorblyfsel;  palmpitte as onttrekkingsoorblyfsel;  pampoensaad as onttrekkingsoorblyfsel; olyfpulp (van fisiese ekstraksie van olywe); en groente olies van fisiese ekstraksie.

1.3
Peulsade, hul produkte en byprodukte.  Ingesluit in die klas is die volgende:


Dwergbone as saad, growwe meel en semels;  ervil as saad, growwe meel en semels; peul-ertjie as saad onderwerp aan hittebehandeling;  ertjies as saad, growwe meel, en semels;  boer​boontjies as saad, growwe meel en semels;  perdeboontjies as saad, growwe meel en semels; wieke as saad, growwe meel en semels; en lupien as saad, growwe meel en semels.

1.4
Knol wortels, hul produkte en byprodukte.  Ingesluit in die klas is die volgende:


Suikerbeetpulp, aartappel, soetpatat as knol, aartappelpulp (byproduk van die ekstraksie van aartappelstysel), aartappelstysel, aartappelproteïen en maniok.

1.5
Ander sade en vrugte, hul produkte en byprodukte.  Ingesluit in die klas is die volgende:


Johannesbroodboom, Johannesbroodboompeule en die meel daarvan, pampoene, sitruspulp, appels, kwepers, pere, perskes, vye, druiwe en hul pulp, kastaiings, haselneut onttrek​kingsoorblyfsel, klapperdop en ontrekkingsoorblyfsel, en akkers.

1.6
Voergras en ru-voer.  Ingesluit in die klas is die volgende:


Lusern, lusernmeel, klawer, klawermeel, gras (verkry van voergrasplante), grasmeel, hooi, kuil​voer, strooi van graangewasse, en wortelgroentes vir vreet.

1.7
Ander plante, hul produkte en byprodukte.  Ingesluit in die klas is die volgende:


Melasse, seewiermeel (verkry deur seewier te droog en fyn te maak en te was om die jodium​inhoud te verminder), poeier en ekstrakte van plante, plant proteïen ekstrakte (alleenlik aan jong diere voorsien), speserye en kruie.

2.
VOERMATERIAAL VAN DIERLIKE OORSPRONG
2.1
Melk en melkprodukte.  Ingesluit in die klas is die volgende:


Rou melk, melkpoeier, afgeroomde melk, afgeroomde melkpoeier, karringmelk, karringmelk​poeier, wei, weipoeier, lae suiker weipoeier, weiproteïen poeier (ekstraheer deur fisiese behande​ling), kaseïenpoeier, laktosepoeier, wrongel en suur melk.

2.2
Vis, ander mariene diere, hul produkte en byprodukte.  Ingesluit in die klas is die volgende:


Vis, visolie en lewertraan nie geraffineer; vis, weekdier of skaaldier outolisate, hidrolisate en proteolisate verkry deur ‘n ensiemaksie, al dan nie in die oplosbare vorm, alleenlik aan jong diere voorsien; en vismeel.
2.3
Eiers, hul produkte en byprodukte.  Ingesluit in die klas is die volgende:


Eiers en eierprodukte vir gebruik as pluimveevoer, verkieslik vanaf dieselfde operasie. 
3.
VOERMATERIAAL VAN MINERALE OORSPRONG

Die volgende stowwe is ingesluit in die klas:


Natrium:

Ongesuiwerde sout

Growwe klipsout

Natriumsulfaat

Natriumkarbonaat

Natriumbikarbonaat

Natriumchloried

Kalium:


Kaliumchloried


Kalsium:

Litotamnion en maerl

Skulpe van waterdiere (ingesluit inkvisbene)


Kalsiumkarbonaat

Kalsiumlaktaat


Kalsiumglukonaat

Fosfor:

Ontfluorineerde dikalsiumfosfaat

Ontfluorineerde monokalsiumfosfaat

Mononatriumfosfaat

Kalsium-magnesium fosfaat


Kalsium-natrium fosfaat


Magnesium:

Magnesiumoksied (anhidriese magnesia)

Magnesiumsulfaat

Magnesiumchloried


Magnesiumkarbonaat

Magnesiumfosfaat


Swael:

Natriumsulfaat
4.
VOERADDITIEWE
4.1
Spoorelemente.  Die volgende stowwe is ingesluit in hierdie klas:


Yster:

Yster (II) karbonaat

Yster (II) sulfaat monohidraat en/of heptahidraat

Yster (III) oksied

Jodium:

Kalsiumjodaat, anhidries

Kalsiumjodaat, heksahidraat

Natriumjodied

Kobalt:


Kobalt (II) sulfaat monohidraat en/of heptahidraat

Basiese kobalt (II) karbonaat, monohidraat

Koper:

Koper (II) oksied

Basiese koper (II) karbonaat, monohidraat

Koper (II) sulfaat, pentahidraat

Mangaan:

Mangaan (II) karbonaat

Mangaanoksied

Mangaan (II) sulfaat, mono- en/of tetrahidraat


Sink:

Sinkkarbonaat

Sinkoksied

Sinksulfaat mono- en/of heptahidraat


Molibdeen:

Ammoniummolibdaat, natriummolibdaat


Seleen:

Natriumselenaat

Natriumseleniet
4.2
Vitamiene, provitamiene en chemies goed gedefinieerde stowwe wat ‘n soortgelyke effek het.  Die volgende stowwe is in die klas ingesluit:


Vitamiene gemagtig onder die Wet op Misstowwe, Veevoedsel, Landboumiddels en Veemiddels, 1947 (Wet No. 36 van 1947).

-
Verkieslik verkry van roumateriaal wat natuurlik in voere voorkom;  of
-
Sintetiese vitamiene identies aan natuurlike vitamiene alleenlik vir monogastriese diere.
4.3
Ensieme.  Die volgende stowwe is in die klas ingesluit:


Ensieme gemagtig onder die Wet op Misstowwe, Veevoedsel, Landboumiddels en Veemiddels, 1947 (Wet No. 36 van 1947).
4.4
Mikroörganismes.  Die volgende mikroörganismes is in die klas ingesluit:
Mikroörganismes gemagtig onder die Wet op Misstowwe, Veevoedsel, Landboumiddels en Veemiddels, 1947 (Wet No. 36 van 1947).
4.5
Preserveermiddels.  Die volgende stowwe is in die klas ingesluit:


Sorbiensuur


Mieresuur

Asynsuur 

Melksuur

Propionsuur

Sitroensuur
4.6
Bindmiddels, anti-saamkoek agense en stolmiddels.  Die volgende stowwe is in hierdie klas ingesluit:


Kalsiumstearaat van natuurlike oorsprong 

Lymagtige silika


Kieselgoer

Meerskuim (Sepioliet)

Bentoniet


Kaolien klei

Vermikuliet

Perliet


Natuurlike mengsels van steariete en chloriet
4.7
Antioksidantstowwe.  Die volgende stowwe is in hierdie klas ingesluit:


Tokoferolryke ekstrakte van natuurlike oorsprong 

5.
VERWERKINGSHULPMIDDELS IN VOERE GEBRUIK
5.1
Verwerkingshulpmiddels vir kuilvoer.  Die volgende stowwe is in die klas ingesluit:


Seesout, growwe klipsout, wei, suiker, suikerbeetpulp, graangewasmeel, en melasse.
Ensieme, giste en bakterieë gemagtig onder die Wet op Misstowwe, Veevoedsel, Landbou​middels en Veemiddels, 1947 (Wet No. 36 van 1947).

Wanneer weerstoestande nie vir voldoende fermentasie voorsiening maak nie mag die sertifise​ringsorganisasie die gebruik van melk-, miere-, propion- en asynsuur in die produksie van kuilvoer toelaat.

6.
ANDER PRODUKTE
5.1
Die volgende stowwe is in die klas ingesluit:

Brouersgis
AANHANGSEL VI

RIGLYN: DIGTHEID VAN VEE GELYKSTAANDE AAN 170 KG STIKSTOF PER JAAR /HEKTAAR
	Klas of spesie
	Maksimum aantal diere per ha gelykstaande aan 170 kg N/ha/jaar*

	Perde ouer as ses maande

	2

	Kalwers vir vetmaak

	5

	Ander beestipe diere minder as ‘n jaar oud

	5

	Manlike beestipe diere van een tot minder as twee jaar oud

	3,3

	Vroulike beestipe diere van een tot minder as twee jaar oud

	3,3

	Manlike beestipe diere twee jaar oud of meer

	2

	Teelverse

	2,5

	Verse vir vetmaak

	2,5

	Melkkoeie

	2

	Uitskot melkkoeie

	2

	Ander koeie

	2,5

	Vroulike teelkonyne

	100

	Ooie

	13,3

	Bokke

	13,3

	Varkies

	74

	Teelsôe

	6,5

	Varke vir vetmaak

	14

	Ander varke

	14

	Tafelhoenders

	580

	Lêhenne

	230


*  170 kg N per hektaar per jaar is gelykstaande aan een grootvee-eenheid.
AANHANGSEL VII

BESTANDDELE VAN NIE-LANDBOUOORSPRONG
Voedseladditiewe, ingesluit draers
	INS
	NAAM
	SPESIFIEKE VEREISTES EN GEBRUIK

	170
	Kalsiumkarbonate
	Alle gemagtigde funksies behalwe kleuring. 

	270
	Melksuur
	Gefermenteerde groenteprodukte.

	290
	Koolstofdioksied
	-

	296
	Appelsuur
	-

	300
	Askorbiensuur
	Indien nie beskikbaar in die natuurlike vorm.

	306
	Tokoferole, gemengde natuurlike konsentrate
	Antioksidant in vette en olies.

	322
	Lesitien
	Verkry sonder die gebruik van bleikmiddels en organiese oplosmiddels.

	330
	Sitroensuur
	Vrugte en groenteprodukte.

	333
	Kalsium sitraat
	-

	334
	Wynsteensuur
	-

	335
	Natrium wynsteensuur
	Koeke/Suikergoed.

	336
	Kalium wynsteensuur
	Ontbytgraankosse/Koeke/Suikergoed.

	341i
	Monokalsiumfosfaat
	Alleenlik vir die rys van meel.

	400
	Algiensuur
	-

	401
	Natriumalginaat
	-

	402
	Kaliumalginaat
	-

	406
	Agar
	-

	407
	Karageen
	-

	410
	Johannesbroodgom
	-

	412
	Guargom
	-

	413
	Tragantgom
	-

	414
	Arabiese gom
	Melk-, vet- en suikergoedprodukte.

	415
	Xantaangom
	Vetprodukte, vrugte en groente, koeke en beskuitjies, slaaie.

	416
	Karajagom
	-

	422
	Gliserol
	Plantekstrakte.

	440
	Pektiene (Nie-gemodifiseer)
	-

	500
	Natriumkarbonate
	Koeke en beskuitjies, suikergoed.

	501
	Kaliumkarbonate
	Ontbytgraankosse, koeke, beskuitjies en suikergoed.

	503
	Ammoniumkarbonate (vlugsout)
	-

	504
	Magnesiumkarbonate
	-

	516
	Kalsiumsulfaat
	Draer.

	524
	Natriumhidroksied
	Graangewasprodukte.

	551
	Silikondioksied
	Anti-saamkoekmiddel vir kruie en speserye.

	938
	Argon
	-

	941
	Stikstof
	-

	948
	Suurstof
	-


Geurmiddels
Stowwe en produkte wat as natuurlike geurstowwe of natuurlike geurbereidings ge-etiketteer word, soos toegelaat onder die Wet op Voedingsmiddels, Skoonheidsmiddels en Ontsmettingsmiddels, 1972 (Wet No. 54 van 1972), soos deur die Department van Gesondheid toegepas.

Water en Soute
Drinkwater (Drinkbaar)

Soute (met natriumchloried of kaliumchloried as basiese komponente algemeen in voedselverwerking gebruik).

Bereidings van Mikroörganismes en Ensieme
Enige bereidings van mikroörganismes en ensieme normaalweg in voedseverweking gebruik, met die uitsondering van mikroörganismes wat geneties gemodifiseer of ensieme wat van genetiese modifikasie verkry is.

Minerale en ander bestanddele
Minerale (ingesluit spoorelemente), vitamiene, essensiële vet- en aminosure, en ander stikstof verbindings.  Slegs goedgekeur in soverre as wat hul gebruik wetlik vereis word in die voedselprodukte waarin hulle ingesluit word.

AANHANGSEL VIII

VERWERKINGSHULPMIDDELS WAT VIR DIE VOORBEREIDING VAN PRODUKTE GEBRUIK MAG WORD
	STOF
	SPESIFIEKE VEREISTES

	Water
	-

	Kalsiumchloried
	Stolmiddel.

	Kalsiumkarbonaat
	-

	Kalsiumhidroksied
	-

	Kalsiumsulfaat
	Stolmiddel.

	Magnesiumchloried (of Nigari)
	Stolmiddel.

	Kaliumkarbonaat
	Droog van druiwerosyntjies.

	Koolstofdioksied
	-

	Stikstof
	-

	Etanol
	Oplosmiddel.

	Tanniensuur
	Filtreerhulpmiddel.

	Eierwit albumien
	-

	Kaseïen
	-

	Gelatien
	-

	Vislym
	-

	Plantolies
	Smeer-, loslaat- en antiskuimmiddel.

	Silikondioksied
	As jel of kolloïdale oplossing.

	Ge-aktiveerde koolstof
	-

	Talk
	-

	Bentoniet
	-

	Kaolien
	-

	Diatoomaarde
	-

	Perliet
	-

	Haselneutdoppe
	-

	Byewas
	Loslaatmiddel.

	Carnauba was
	Loslaatmiddel.

	Rysmeel
	-

	Swaelsuur
	pH verstelling van ekstraksiewater in suiker​produksie.

	Isopropanol (propan-2-ol)
	In die kristallisasieproses in suikerproduksie.

	Natriumhidroksied
	pH verstelling in suikerproduksie.

	Natriumkarbonaat
	Suiker produksie.

	Sitroensuur
	pH verstelling.


Bereidings van mikroörganismes en ensieme
Enige bereidings van mikroörganismes en ensieme normaalweg as verwerkingshulpmiddels in voedsel​verwerking gebruik, met die uitsondering van geneties gemodifiseerde organismes en ensieme wat van geneties gemodifiseerde organismes verkry is.

AANHANGSEL IX

PRODUKTE GEMAGTIG VIR SKOONMAAK EN ONTSMETTING VAN GEBOUE EN AANLEGTE VIR LEWENDE HAWE (BV. TOERUSTING EN GEREEDSKAP)

Kalium- en natriumseep
Water en stoom
Kalkmelk
Kalk
Ongebluste kalk
Natriumhipochloriet (bv. as vloeibare bleikmiddel)

Seepsoda
Bytpotas
Waterstofperoksied
Natuurlike aftreksel van plante
Sitroen-, perasyn-, miere-, melk-, oksaal- en asynsuur
Alkohol

Salpetersuur (suiweltoerusting)

Fosforsuur (suiweltoerusting)

Formaldehied

Skoonmaak- en ontsmettingsprodukte vir spene en melkfasiliteite
Natriumkarbonaat
AANHANGSEL X

BESTANDDELE VAN LANDBOUOORSPRONG WAT NIE 
ORGANIES GEPRODUSEER IS NIE
1.
Onverwerkte plantprodukte sowel as produkte daarvan afkomstig
1.1
Eetbare vrugte, neute en sade:


Acerola




Malpighia punicifolia


Akkers




Quercus spp.


Kolaneute



Cola acuminata


Fenegriek



Trigonella foenum-graecum


Dennepitte



Pinus pinea

1.2
Eetbare speserye en kruie:


Pimentbessie



Pimenta dioica


Kardemom



Fructus cardamomi (minoris) (malabariensis)







Elettaria cardamomum


Kaneel




Cinnamomum zeylaicum


Naeltjie




Syzygium aromaticum


Neutmuskaat



Myristica fragrans


Groen peper



Piper nigrum

Peper (Peruviaanse)


Schinus molle L.


Peperwortelsaad


Armoracia rusticana


Mindere galangal


Alpinia officinarum


Saffloer blomme


Cartamus tinctorius

1.3
Allerlei:


Alge, ingesluit seewier, toegelaat in konvensionele voedingsmiddel voorbereiding.
2.
Plantprodukte, verwerk
2.1
Vette en olie geraffineer al dan nie, maar nie chemies gewysig nie, verkry van plante anders as:


Klapper



Theobroma cocoa


Kakao



Cocos nucifera


Olyf



Olea europeae


Sonneblom


Helianthus annuus

Palm



Elaeis guineensis



Raap



Brassica napus, rapa

Saffloer



Carthamus tinctorius


Sesam



Sesamum indicum

Soja



Glycine max

2.2
Die volgende suikers, stysels en ander produkte van graangewasse en knolle:


Beetsuiker

Fruktose

Ryspapier

Ongesuurde broodpapier

Stysel van rys en wasagtige mielies, nie chemies gewysig nie
2.3
Allerlei:

Kerrie saamgestel van:


-
Koljander


Coriandrum sativum


-
Mostert



Sinapis alba


-
Vinkel



Foeniculum vulgare


-
Gemmer


Zingiber officinale


Koljander, gerook


Coriandrum sativum


Ertjieproteïen



Pisum spp.


Rum:  alleenlik verkry van suikerrietsap.

Kersiebrandewyn berei op die basis van vrugte en geurmiddels.
3.
Diereprodukte

Waterorganismes, nie van waterboerdery oorsprong, en toegelaat in konvensionele voedings​middelvoorbereiding.

Karringmelkpoeier

Gelatien


Laktose


Weipoeier

Worsderms
________________________

Die bestanddele van landbou oorsprong in hierdie Aanhangsel gelys mag nie --

(i)
aan behandelings anders as daardie in Aanhangsels VII en VIII onderwerp wees nie;

(ii)
aan behandelings wat die gebruik van ioniserende bestraling insluit onderwerp wees nie;  en
(iii)
met die gebruik van geneties gemodifiseerde organismes geproduseer word of geneties gemodifiseerde organismes wees nie.

Behoefte vir die gebruik van die bestanddele moet aan die goedgekeurde sertifiseringsorganisasie gemo-tifeer word. 
